Lêzing ‘De leegte van een landschap, dat zich gestaag vult met tijd’ – It Skriuwersboun\nPosted on 29-11-2018 07-01-2021 by marcAdmin\nDe bekende skriuwster en filosofe Joke Hermsen hâldt op snein 9 desimber yn de ‘Dorpskerk’ fan Beetstersweach in lêzing oer ‘de leechte’. Sy sprekt yn it kader fan de útstalling Skjin Laai/Tabula Rasa yn de Projectruimte, Hoofdstsraat 17 yn Beetstersweach, dêr’t mear as 30 dichters en keunstners stil stean by it tema ‘leechte’. Joke Hermsen skriuwt fiksje, mar is foaral ek bekend fan har essays oer stilte, rêst, ‘onthaasting’: ‘Stil de tijd, pleidooi voor een langzame toekomst’, ‘Windstilte van de ziel’ en ‘Melancholie van de onrust’. Yn Beestersweach slút sy oan by it tema fan de útstalling mei har lêzing ‘De leegte van een landschap, dat zich gestaag vult met tijd’. Nei ôfrin fan de lêzing is der gelegenheid de útstalling te besjen en jout Bert Looper in koarte taljochting en rûnlieding.\nFolgjende paginaFoarige Oesdrip nûmer 2, juny 2018\nFolgjend berjochtFolgjende Skriuwer ‘It libben fan in labbekak’ yn Ljouwert


Hilbrand Boschma - Wikipedy\nHilbrand Boschma (Ysbrechtum (doe noch Wymbritseradiel), 22 april 1893 - Leien, 22 july 1976) wie in Nederlânsk soölooch, heechlearaar yn de systematyske dierkunde oan de Ryksuniversiteit Leien en direkteur fan it Ryksmuseum fan Natuerlike Histoary yn Leien.\nIt Treub-Laboratorium yn 's Lands Plantentuin yn Buitenzorg\nHilbrand wie in boeresoan en bezocht de HBS yn Snits. Nei't er steatseksamen foar klassike talen dien hie waard er op de universiteit talitten en studearre er biology oan de Universiteit fan Amsterdam. Yn 1919 die er syn doktoraaleksamen en skraachwurk in jier letter promovearre er op it anatomysk ûnderwerp Das Halsskelet der Krokodile.\nYn 1920 ferfear er nei Nederlânsk-Ynje en gie oan 't wurk op it Treublaboratoarium, in ûnderdiel fan 's Lands Plantentuin Buitenzorg (Bogor). Yn 1922 wie er al werom yn Nederlân en krige er in assistintskip oan it Soötomysk Laboratoarium yn Leien.\nYn 1931 waard er beneamd ta heechlearaar yn de soölogy en yn folge Eduard Daniël van Oort op as direkteur fan it Ryksmuseum fan Natuerlike Histoary. Al syn foargongers wiene saakkundigen op it mêd fan wringedieren west, faak fûgels. Boschma wie lykwols spesjalisearre yn de net-wringedieren, sa as hydroïdpolipen en blomdieren en dêryn fral de Scleractinia of stienkoralen, dy't er ûnder mear samle hie op de Siboga-ekspedysje. In grut tal soarten waard troch him beskreaun, bygelyks Millepora tenera.\nBoschma syn styl fan bestjoeren wie ûnotterdoksk en net-burokratysk en syn personiel mocht him graach lije. Hy kaam ynternasjonaal op in goede namme te stean en dat hie syn wjerslach op it museum. Boschma hie in protte earelidmaatskipppen fan wittenskiplike ferieningen. Hy wie lid fan de KNAW en fan it Permaninte Kommitee fan de Ynternasjonale Soölogyske Kongressen en hy wie Foreign Fellow fan de Zoological Society of London, earelid fan de Société Zoologique de France en de Ynternasjonale Kommissy foar Soölogyske nomenklatuer.\nYn 1958 gie er mei pinsjoen en waard Leo Brongersma syn opfolger. Dêrna joech er noch fiif jier kolleezje en oant 1974 kaam er noch geregeldwei nei it museum en skreau er wittenskiplike artikelen.\nDer ferskynden 306 wittenskiplike artikelen fan syn hân.\n↑ (in) W. VERVOORT, 1976. Prof. dr. Hilbrand Boschma 22 april 1893 - 22 july 1976. Obituary and bibliography. Rijksmuseum van Natuurlijke Historie, Leien. (With one plate) pdf full text\nHolthuis L.B., 1995. 1820 - 1958 : Rijksmuseum van Natuurlijke Historie PDF volledige tekst\nOpfrege fan "https://fy.wikipedia.org/w/index.php?title=Hilbrand_Boschma&oldid=1023730"\nDizze side is it lêst bewurke op 30 okt 2020 om 13.56.


Blokhúspoarte is fan oerheid | Omrop Fryslân (advertinsje)\nBlokhúspoarte is fan oerheid 06 aug 2007 - 15:27\n0 reaksjes Blokhúspoarte bliuwt eigendom fan it Ryk\nPlannen foar in finzenismuseum of hotel yn de Blokhúspoarte yn Ljouwert krije gjin stipe fan de Rijksgebouwendienst. It monumint bliuwt yn besit fan de ryksoerheid. De minister beslút oft it gebou oars brûkt wurde kin of net. It gebou is okkerdeis tydlik ticht gien om't it net oan brânfeilichheidseasken foldocht. Der wurdt no ûndersocht wat it kostet om it gebou oan te passen.\nKorreksje meldeTrefwurden: argyfLês foarView the discussion thread.Diel dit berjocht op: 06-08Ite yn styl by Monumintedei 06-08Animo foar projekt grouwe bern Besjoch ek...


FNP Ljouwert ropt op ta gearwurking tsjin ferhierdersheffing | Omrop Fryslân\n10 nov 2019 - 13:54\nYn neifolging fan de FNP yn de provinsje en de Unôfhinklike Senaatsfraksje yn de Earste Kamer wol ek de FNP Ljouwert fan de ferhierdersheffing ôf. Se roppe it Ljouwerter kolleezje op om der - yn gearwurking mei ûnder oare oare gemeenten - by it Ryk op oan te trúnjen dat de ferhierdersheffing ôfskaft wurdt.\nDe Hjouwerkamp op De Harkema - Foto: Google Street View\nFerhierdersheffing is wat wenningkorporaasjes oan it Ryk betelje moatte oer de WOZ-wearde fan hierwenten. Yn Fryslân moatte korporaasjes elk jier likernôch in bedrach dat lyk stiet oan twa moanne hier ôfdrage. Yn totaal giet it yn Fryslân om sa'n 40 miljoen euro.\nBetter oars ynvestearje\nDêrtroch kinne de korporaasjes minder ynvestearje yn nijbou, leefberens, ferduorsuming en it betelber hâlden fan de hierprizen, seit de FNP Ljouwert. Dêrom wol de partij dat it kolleezje fan de gemeente Ljouwert yn oparbeidzjen mei oare Fryske gemeenten, de Vereniging Friese Woningcorporaties, it IPO (koepelorganisaasje fan de provinsjes) en de Vereniging Nederlandse Gemeenten der by it Ryk op oantrunet in ein te meitsjen oan de ferhierdersheffing.\nDe FNP Ljouwert wol de moasje tsjin de ferhierdersheffing, dy't se woansdei by de riedsgearkomste yntsjinje, ek nei alle oare riedsleden yn Fryslân stjoere.\nProvinsjale Steaten ek tsjin ferhierdersheffing\nHast alle partijen yn de Provinsjale Steaten - allinnich de VVD net - seine ein oktober al dat de regel net folle goeds mei Fryslân foar hat.


Unbekende man slûpt hûs yn | Omrop Fryslân (advertinsje)\nUnbekende man slûpt hûs yn 02 mrt 2010 - 11:44\n0 reaksjes De plysje hat moandeitejûn in boargernetaksje hâlden nei't in frjemde man in hûs oan de Pasteurwei yn Ljouwert ynglûpt wie. In 31-jierrige frou hearde om in oere of acht dat ien har hús yngie. Doe't se derop ôfgie, seach se in man fuortdraven en belle se de plysje. De frou koe in goed sinjalemint jaan. Dêrom waard besluten ta in oprop mei smskes. Der diene 776 minsken mei oan 'e aksje, mar de struner waard net fûn.\nKorreksje meldeLês foarTrefwurden: argyfView the discussion thread.Diel dit berjocht op: 02-03Metaal fan grêven stellen 02-03Blessuere Lejsal falt ta Besjoch ek...


'Better 1 fraach yn referindum' | Omrop Fryslân Skip to main content\n'Better 1 fraach yn referindum' 18 maaie 2006 - 15:41\nIt hie better west om yn it referindum oer it nije Saailân yn Ljouwert ien dúdlike fraach te stellen. Dat seit foarsitter Winter fan de kommisje, dy't de fraachstelling bepaald hat. Winter reageart dêrmei op de krityk fan heechlearaar Elzinga fan de ryksuniversiteit yn Grins. Neffens Elzinga is it referindum sa as it no is, te yngewikkeld om't de Ljouwerters foar ferskate farianten stimme kinne.\nKorreksje meldeLês foarTrefwurden: argyfView the discussion thread.Diel dit berjocht op: 18-05Kenniskampus wer stap tichterby 18-05EduFrysk: on-line Frysk leare Besjoch ek...


Oan krimp yn Noardeast-Fryslân liket ein te kommen - Omrop Fryslân\nOan krimp yn Noardeast-Fryslân liket ein te kommen\n12 july 2018, 15:15 • 1 minút lêstiid\nDe krimp is foarby yn Holwert. De hûzen wurde ien foar ien ferkocht en der is sels praat fan nije boukavels. En net allinnich yn Holwert giet it goed; yn hiel Noardeast-Fryslân sjocht Bert de Boer fan de Regiomakelaardij yn Dokkum dat de hûzeferkeap oanlûkt.\nOan krimp Noardeast Fryslân liket ein te kommen\nFoar hiel Fryslân jildt dat der foar it fiifde fearnsjier achter elkoar minder wenningen te keap stean en dy't te keap steane, kostje mear jild. Dat docht bliken út de lêste sifers fan makelersferiening NVM.\nIen fan de ferkochte hûzen yn Holwert © Omrop Fryslân, Remco de Vries\nMar yn Holwert wurdt sein, dat de groei dêr net allinnich te ferklearjen falt troch de oanlûkende ekonomy en wenningmerk yn de provinsje. Neffens doarpsbelang komt it ek troch in freonegroep dy't der mei elkoar foar kiest om wenten yn eigen doarp te keapjen op te knappen.\nDe plannen foar Holwert oan See lykje ek in soad ynvestearringen los te meitsjen. Leechsteande hûzen wurde opkocht om der rekreaasjewenten fan te meitsjen. Doarpsbelang hat ek al tsien minsken op in list dy't graach nijbouwe wolle yn Holwert. Mar omdat it formeel in krimpdoarp is, liket dêr gjin romte foar te kommen.


KWS krijt trainingssintrum | Omrop Fryslân (advertinsje)\nKWS krijt trainingssintrum 04 aug 2008 - 21:58\n0 reaksjes Hugo Snoekc en Tom Metz by de oerdracht\nIt nije kylboattrainingssintrum op it Starteilân yn Snits is hast klear. Moandei waarden de papieren tekene foar de oerdracht fan it sintrum oan de nije eigner, de KWS. In septimber sil yn it hypermoderne sintrum út ein set wurde mei it trainen fan jonge syltalinten en wedstrydsilers. Ek coaches, wedstrydlieders en sjueryleden krije dêr training. It nije kylboattrainingssintrum is boppedat bedoeld om it silen te promoaten.\nKorreksje meldeLês foarTrefwurden: argyfView the discussion thread.Diel dit berjocht op: 04-08Spektakel by silerij Snitswike 04-08Sierk-Jan de Haan yn it giel Besjoch ek...


OpenID ynstalleare en klear! | Martech Zone\nSnein 25 febrewaris 2007 Snein, oktober 4, 2015 Douglas Karr\nAs jo net hawwe heard oer OpenID, it is in nijsgjirrige nije technology op it web. Mei it each op alle ferskillende websides en oanmeldings / wachtwurden dy't men dizze dagen ûnthâlde moat, kin dizze technology in segen wêze as in flok.\nOan 'e ljochte kant is it feit dat jo jo fersifere oanmelding en wachtwurd op jo server bewarje en as jo oeral ynlogge, ferifieart it werom nei jo server. Oan 'e negative kant is wat bekend is as' ien punt fan mislearring '. As immen kin ferifiearje mei jo oanmelding en wachtwurd, dan kinne se tagong hawwe ta elk systeem dat jo tagong hawwe ta fia OpenID.\nHjir is in koarte presintaasje oer OpenID:\nHoe mear ik lear oer OpenID, hoe optimistysker ik bin. Earst wie ik echt fertocht, mar ik haw it konfigureare en sjoen hoe't ik it brûke, ik tink dat it in geweldige technology is. AOL, Microsoft en SixApart binne in pear fan 'e lêste minsken om OpenID te stypjen, it liket steam te nimmen.\nIen fan 'e geweldige dingen oer OpenID is dat jo it direkt kinne hostje op jo eigen server. Ik haw phpMyID fannacht yn in pear minuten ynsteld en it testte en wurke geweldich. Ik keas de maklikste opsje foar konfiguraasje foar inkele brûkers, dat ik hoegde mar in pear dingen te dwaan:\nMeitsje in nije map op myn server en ynstallearje de bestannen. Ik keas / OpenID /\nIk haw trochferwizings tafoege oan myn WordPress-koptekstbestân dat alle OpenID-oanfragen trochferwiist\nIk moast myn wachtwurd ynstelle troch myn oanmelding, ryk (dit is phpMyID), en wachtwurd te fersiferjen. Om dit te dwaan, poppere ik in PHP-bestân op 'e server mei de folgjende koade:\nIk kopieare dy fersifere string yn 'e konfiguraasje foar it ID-bestân en ik wie op en draaide!\nOm te testen moast ik gewoan ynlogge mei in ienfâldige URL\nIk bin doe ôfmeld\nDat wie it! Myn OpenID-adres is no http://martech.zone en it sil de oanmelding en it wachtwurd dat ik haw keazen ferifiearje.\nIen oare leuke funksje wêr't minsken net oer hawwe sprutsen is gebrûk fan standertynformaasje wêr't ferifieare applikaasjes tagong ta hawwe. Jo kinne jo namme, bertedatum, tiidsône, geslacht en oare ynformaasje beskikber stelle foar gebrûk. Ik hâld fan dat idee! Minder formulieren yn te foljen.\nD'r is in soad nijs op 'e blogosfear oer OpenID, ik soe jo advisearje om mear te lêzen foardat jo jo beslút nimme:\nMei help fan OpenID-delegaasje - Phil Windley\nIn blurb op WTF fan Technorati\nAs neat oars is OpenID in ienfâldich ferifikaasjeskema dat, as oannommen, de ferifikaasje echt soe moatte ferienfâldigjen op 'e measte websides. Ik hoopje dat it echt eksplodeart, hoewol ik gau gjin tagong krije ta myn bankrekken (en soe ik ek net wolle). As jo wolle klimme op 'e OpenID-wein, soe ik it fluch dwaan, sadat jo wat kinne krije fan' e earste parse dy't derby heart.\nTags: openidoanmeldeinkeld teken oan\nKrullen mei laptops ... en oare alternativen\n25 feb 2007 om 12:28 oere\nIk haw hjoed test mei Magnolia, Magnolia wurke en fusearre myn account sels mei myn OpenID - heul cool. Se hawwe myn fersyk lykwols net trochstjoerd nei myn koptekstbestân as de trochferwizing wurket net goed. Ik moast de krekte URL yn it OpenID-fjild sette om it oan it wurk te krijen.\n26 feb 2007 om 7:15 oere\nDoh! Soargje derfoar dat jo\nOpenID foar net-SuperUsers\n25 feb 2007 om 9:28 oere\nHawwe jo sjoen nei it brûken fan de wp-plugin foar openid?\nAs ik sjoch dat jo brûkers op it stuit gjin openid hoege te hawwen foar kommentaar.\nIs dat krekt?\n25 feb 2007 om 11:24 oere\nAlpesh, is it de OpenID Delegearje WordPress Plugin?\n25 feb 2007 om 11:28 oere\nIn oare plugin. Ik ferwiisde nei OpenID fan Verselogic.\nHokker koe better wêze? 🙂\n25 feb 2007 om 11:33 oere\nIk bin der net wis fan! Faaks kinne guon oare lêzers meidwaan oan it petear. Gjin twifel dat beide yn steat binne ... OpenID is echt in ienfâldige technology dy't maklik koe wurde oanpast yn in plugin. Tank foar de tafoeging!\n25 feb 2007 om 11:36 oere\nGjin soargen. Ja, soe graach lêze wolle wat oaren te sizzen hawwe. Binne jo fan doel om jo opmerkingen 'iepen id' te bewurkjen 😉\n25 feb 2007 om 11:56 oere\nIk tink it net. Ik haw sjoen wêr't elke oanmelding op kommentaar faak resulteart yn minder opmerkingen. Reaksjes binne in wichtich ûnderdiel fan in blog en liede ta ferhege pleatsing fan de sykmasjine, om't de pagina feroaret en opnij yndekseart. Eins krekt oarsom moedig ik mear minsken oan om reaksjes te jaan troch te brûken Gjin Nofollow.\nIk wol neat dwaan om elkenien te behinderjen fan kommentaar te meitsjen. As OpenID mainstream giet en minsken wend wurde oan te melden foar opmerkingen, kin it my feroarje.\n25 feb 2007 om 11:59 oere\n26 feb 2007 om 4:04 oere\nDoug, de verselogyske plugin hat OpenID net nedich foar kommentaar, it foeget it gewoan ta as opsje. Gasten kinne as gewoanlik noch kommentaar jaan mei de namme / e-post / url-kombinaasje. Ik begon it te brûken op myn side net te lang lyn.\n26 feb 2007 om 5:56 oere\nDat sjocht der aardich goed út! Ik kin der wat testen mei dwaan en de kommentaar-plugin dy't ik haw foar hiërargyske opmerkingen.\n26 feb 2007 om 9:33 oere\nJo hawwe it goed dien. Ik haw itselde dien. Litte wy sjen hoe't it wurket mei de lêzers.\nMar 8, 2007 op 6: 36 AM\nIk bin krekt rûn om in ferlykber ding te dwaan. Ik ynstalleare fyn en alles. Ik set dy twa rigels yn myn WordPress-koptekst:\nTeste de oanmelding wurke prima.\nBesocht WikiTravel, joech myn ynstelde OpenID-brûkersnamme (alhome.net) yn, it stjoerde my doe troch nei myn eigen side as soe neat barde.\nMar 8, 2007 op 6: 37 AM\nOeps, de rigels kamen net op yn it foarige kommentaar. Mar se binne itselde as jo mei it domeinnerskil.\nMar 8, 2007 op 8: 52 AM\nJo kinne koade ynfiere yn in reaksje mei tags around your code. I'll try out Wikitravel and see! It could be that they are not honoring the redirect. It's good that it came back to your site, but it should redirect to your OpenID page. tags around your code. I'll try out Wikitravel and see! It could be that they are not honoring the redirect. It's good that it came back to your site, but it should redirect to your OpenID page.


Jong in Fryslân wol net flotte | Omrop Fryslân (advertinsje)\nJong in Fryslân wol net flotte 10 maaie 2007 - 17:37\nIt projekt 'Jong in Fryslân' komt dreech op gong. It moat gemeentlik en provinsjaal jeugdbelied better opinoar ôfstimme. Alle 31 Fryske gemeenten ûndertekenen it projekt yn 2005. Mar oant no ta binne fiif gemeenten der echt mei oan 'e gong. Dat skriuwt Partoer CMO Fryslân, it sintrum foar maatskiplike ûntwikkeling. Partoer ûndersiket de ûntwikkeling fan Jong in Fryslân. Oan 'e ein fan dit jier moatte der mear meidwaan.\nKorreksje meldeTrefwurden: argyfLês foarView the discussion thread.Diel dit berjocht op: 10-05'Behâld binnenfearthavens' 10-05Rjochtsaak skippers-Prorail Besjoch ek...


Sittende macht ferliest | Omrop Fryslân (advertinsje)\nSittende macht ferliest 04 mrt 2010 - 12:54\n0 reaksjes Fryslân hat massaal ôfrekkene mei de sittende macht. Dat is de algemiene konklúzje dy't lutsen wurde kin in dei nei de gemeenteriedsferkiezings. Yn hast alle gemeenten ferlieze de partijen fan de sittende wethâlders ien of mear sitten. It algemiene byld is dat PvdA en CDA ferlieze en dat de winst giet nei FNP en GemeenteBelangen. Yn totaal gie 59,6% fan de Friezen woansdei nei de stimbus. Dat is minder as fjouwer jier lyn.\nKorreksje meldeLês foarTrefwurden: argyfView the discussion thread.Diel dit berjocht op: 04-03Miljoen skea troch winterwaar 04-03Jeugd Cambuur-Grins byelkoar Besjoch ek...


S Series Factory - Sina S Series fabrikanten, leveransiers\nSterke snijtoerretype freesmachine mei fariabele kop mei fariabele snelheid\nRated Power: 2.2KW Spindeltolerânsje: 0.005mm Max. Ôfstân fan spiel en tafel: 400mm Spindelsnelheid: 80-5440rpm Taper: R8 / NT30 Namme: Turret freesmachine 2.2kw Turret freesmachine 3S 0.005mm Spindeltolerânsje R8 of NT30 Spindelkwaliteit Garânsje: 1. Kwaliteit is ús forte en wy hawwe kliïnten dy't har oer de heule wrâld ferspriede. 2. Wy sette ús yn foar in goed omskreaun en sels ynrjochte kwaliteitsbelied. 3. It belied draait om en werhelle kontrôle fan 'e tuorgemûne ...\n50 Inch Tafelgrutte Bridgeport Fertikale Freesmasjine 127mm Spindel Quill Travel\nTafel: 50 inch Namme: Turret freesmachine Reizen fan spindelpen: 127mm Rated Power: 3HP Netto gewicht: 1500kg Ofmjitting: 1500 * 1700 * 2150mm 50 Inch tafelgrutte Turret freesmasjine 4SB 127mm Spindle Quill TravelQuick Details: 1. Elke masine komt mei in eigen QC-rapport foar hifke tolerânsje 2. Prachtich ûntwerp: Masinelichem fan meehanite getten izer. Nei de heufrekwinsjele hjittebehandeling is de fjouwerkante slideway mei super abrasjebestriding en hege styfens. Patint ûntwurpen r ...\nMiddelgrutte Veritical Turret Milling Machine foar malferwurking Sterke snijden\nTafelgrutte: 1270 * 254 * 90mm Namme: Turret Milling Machine Spindelfear: 127mm Reizen (X / Y / Z): 900 * 395 * 340mm Snijwurk: Sterke snijferwurkingstype: Mouldferwurking Sterke snijferzje Veritical Turret Millingmasjine foar malferwurking 4SQuick Details: 1. Rjochthoekige rydbaan op Y-as en slokstaartrûte sawol op X- as Z-as. It makket de masine stabyl en maklik oan te passen 2. It wurktafelflak en 3-assige gidswize binne ferhurde en presysjegrûn. Unike spil dy't t ...\nPlestik ferwurkjen Bridgeport Fertikale freesmachine NT40 Spiel Hoge snelheid\nSpindeltotaasjesnelheid: 80-5440 tpm Schuine hoeke: 0 ° / 90 ° Spindelfear: 127 mm Reizen (X / Y / Z): 720 * 415 * 385 mm Taper: NT40 Processing Type: Plastic Processing NT40 Spindle Turret Freesmachines 80-5440 rpm Foar Plestik ferwurkjen 5SP Produktfunksjes1. Sterke snijende hege effisjinsjekapasiteit fan masine. Spindeltolerânsje: 0.005mm.3. Unike spindel-assembletechnology, mei hege presysiteit en cuuting-effisjinsje. Geskikt foar plestik, skimmelferwurking en oare sterke sneldielen. Ou ...\nKostbere Heavy Duty fertikale freesmachine 160 * 1850 * 2400mm Diemnsion\nOfmjitting: 1600 * 1850 * 2400mm Rotearre krêft: 5HP Spindelfil: 127mm Netgewicht: 1900kg Taper: ISO40 Spindeltolerânsje: 0.005mm 5HP Turret freesmachines ISO40 Spindel 5S 1600 * 1850 * 2400mm Diemnsion Bedriuwsynformaasje 1. Produksjeûnderfining & perfekt nei- ferkeapstsjinst 2. Us bedriuw hat 23 jier eksportûnderfining. 3. Wy krije de ISO: 9001-sertifikaten. 4. Us tsjinst is 24 oeren online tsjinst (MSN, SkypeE, WhatsappTrademanager). 5. Us nei-ferkeap tsjinst is 12 moannen kwaliteit ...


Omrop Fryslân: Ferwûne by brân yn Berltsumer wensoarchkompleks Pension Welgelegen\nFerwûne by brân yn Berltsumer wensoarchkompleks Pension Welgelegen\nDe brân bruts út yn de wenkeamer fan it pension foar dak- en thúsleazen.\nLês mear oer: Ferwûne by brân yn Berltsumer wensoarchkompleks Pension Welgelegen.\nTwa ferwûnen by brân yn Berltsumer wensoarchkompleks Pension Welgelegen\nLês mear oer: Twa ferwûnen by brân yn Berltsumer wensoarchkompleks Pension Welgelegen.\nPODCAST Boekekast #4: 'Dûke, verdammt noch mal', in ferhaal fan Geart Tigchelaar\nLês mear oer: PODCAST Boekekast #4: 'Dûke, verdammt noch mal', in ferhaal fan Geart Tigchelaar.\nKryst mei Douwe: "Minsken witte net hoe rap oft se de krystdagen yn 'e hûs helje moatte"\nDe non-stop krystmuzykstream Kryst mei Douwe is wer úteinset.\nLês mear oer: Kryst mei Douwe: "Minsken witte net hoe rap oft se de krystdagen yn 'e hûs helje moatte".\nKryst mei Douwe: "Minsken witte net hoe rap se de krystdagen yn hûs helje moatte"\nLês mear oer: Kryst mei Douwe: "Minsken witte net hoe rap se de krystdagen yn hûs helje moatte".\nFjetnamees op Campus Fryslân wurket oan Fryske spraaksynthesizer\nPhat Do docht oan de Ljouwerter faculteit ûndersyk nei in avansearre Fryske 'tekst-nei-spraak'-applikaasje.\nLês mear oer: Fjetnamees op Campus Fryslân wurket oan Fryske spraaksynthesizer.


Ferslach Jong Feinte – Pagina 2 – KF Easterein\nPublisearre op 25 juli 2015 21 maart 2019 troch redaksje\nOp nei de Jong-Feinte Partij 2015! 11e Jong-Feinte Ferslach Jong-Feinte Partij 2015 – 11e edysje – Parseferslach Peter van Zuiden, Hendrik Bouwhuis en Julian Faber ha foar Boalsert de Jong-Feinte Partij wûn. Yn de finale waard it partoer fan Easterein mei de keatsers Doede Rients Okkema, Rémon Tie Bouma en Jan Schurer mei 5-3 …\nDe dei foar de 10de Jong-Feinte Ferslach lustrum-edysje Jong-Feinte Partij 2014 – Parseferslach Op woansdei 23 july waard de Jong-Feinte Partij foar de tsiende kear organisearre. Yn 2005 is dizze partij ûntstien foar junioaren fan 17-22 jier. Dit jier wie der foar it earst gjin leeftiidsgrins en stiene der sels …\nDe 9de Jong-Feinte mei 14 PC-keatsers! Nei de winst op de bûnspartij foar de junioaren yn Minnertsgea pakte St Anne ek de winst op de Jong-Feintepartij. Mei Krijn en Rein Hiemstra wûn hy yn de finale (5-5:6-4) fan it oare prachtige partoer fan Seisbierrum-Pietersbierum mei Johannes vd Veen, Kees vd Schoot en Jelte Visser. …\nPublisearre op 1 juli 2012 21 maart 2019 troch redaksje\nDe achtste JongFeinte, Tsjummearum wint! Tsjummearum stie foar de fjirde kear yn de finale fan de JongFeinte. Yn 2009 waard ferlern fan Holwert, yn 2010 wûn fan St Anne, yn 2011 waard nei in foarsprong fan 5-1 ferlern fan Frjentsjer. En yn it jier dêr’t Hans en Steven ôfskie namen fan de JongFeinte winne …\nPublisearre op 1 juli 2011 21 maart 2019 troch redaksje\nDe Sânde Jong-Feinte, edysje mei rekôrs! De sânde edysje fan de Jong-Feinte wie in alle opsichten in bysûndere edysje. In nij rekôr oan dielnimmende partoeren (27), in rekôr oan beteljende besikers (258), gjin inkele bal fuort, allinnich de bal wer de lêste slach mei slein waard, waard kocht troch Patrick Scheepstra, it nije multyfunksjoneel terrein …\nPublisearre op 22 juli 2010 21 maart 2019 troch redaksje\n28 july, de 6e edysje fan de JongFeintepartij Op dizze edysje fan de JongFeinte krigen de trije JongFeinten fan Tsjummearum de krânsen omhongen fan de trije JongFammen fan Ie. De 4e woansdei fan july, wie in prachtige JongFeintedei. Alles op ien fjild, it waar siet geweldich mei. Foar de nije foarsitter Germ Kooistra syn …\nPublisearre op 22 juli 2009 21 maart 2019 troch redaksje\nEarste lustrum Jong-Feintepartij In simmers lustrum foar de JongFeinte partij op 22 july 2009. Fansels, de 4e woansdei fan july falt midden yn de simmer, mar de waarsberjochten wienen dôchs wol drigend foar de JongFeintedei. Wat siet it allegear mei. De wyn yn de goede hoeke, sa’t we alles op ien fjild hâlde koenen …\n4e Jong-Feintepartij, poadium foar jong talint Poadium foar jong talint! Dat skreaun foarsitter Dijkstra yn it programmaboekje fan de 4e edysje fan de Jong-Feinte. Op de list 14 junioaren dy´t in wike letter keatse (kinne) op de PC yn Frjentsjer. De 4e woansdei fan july wurdt njonkelytsen in begryp yn de keatswrâld. No mei …\n3e Jong-Feintepartij, it jier fan de wierheid 25 July 2007 hat keatsferiening Easterein de 3e edysje fan de Jong-Feintepartij organisearre. It jier fan de wierheid skreaun foarsitter Dijkstra yn syn foarwurd. Soe de Jong-Feinte nei dizze trije edysjes bewiis levere ha foar it fuortbestean? Eltsenien hat der betrouwen yn en sjoen de partij fan …


'Amelân op Wrâlderfguodlist' | Omrop Fryslân (advertinsje)\n'Amelân op Wrâlderfguodlist' 06 nov 2007 - 10:01\n0 reaksjes It Waadgebiet moat in plakje krije op de Wrâlderfguodlist\nDe gemeenteried fan Amelân wol dat it Waadgebiet in plakje krijt op de Wrâlderfguodlist. Hast alle gemeenteriedsleden stimden foar de nominaasje. Allinnich Jan Verbiest fan de VVD stimde tsjin. De VVD is benaud dat natuerbeskermingsorganisaasjes misbrûk meitsje sille fan de status en dat der beheiningen komme foar it gebiet.\nKorreksje meldeTrefwurden: argyfLês foarView the discussion thread.Diel dit berjocht op: 06-11Kop-sturtbotsing yn Snits 06-11Flechtlingen nei Dantumadiel Besjoch ek...


Vet, cool en heavy\nBenny Holtrop, Ferjiteilân, in bewurking fan Paul Biegel, Het eiland daarginds (1989), foar it Berne-iepenloftspul 1999. Utfieringsdata: 25, 27, 30 juny en 2, 3, 7 july.\nIt berne-iepenloftspul fan Littenseradiel, dat syn woartels hat yn 'e notaristún fan Jorwert, timmert de lêste jierren aardich oan 'e dyk. Begûn as ‘in aardichheidsje foar de bern’, neist it grutte iepenloftspul, spyljend yn deselde tún en yn itselde - hjir en dêr wat oanpaste - dekor, groeide it mear en mear út ta in folwoeksen foarstelling, mei syn eigen spesjale easken, dy't net langer mear yn te passen wiene yn it ramt fan it grutte iepenloftspul. It berne-iepenloftspul hat no in eigen spylplak, de pastorijtún yn Easterwierrum, en lûkt mei seis foarstellings sa'n 3500 besikers.\nFerline jier stie de nostalgy nei de jierren fyftich sintraal yn in bewurking dy't Bouke Oldenhof makke hie fan it earste dieltsje út de ferneamde Kameleonrige fan H. de Roos: Skippers fan de Kameleon. It hie de sfear fan Swiebertje, doe't elk doarp noch syn eigen plysje hie, dy't him by it útoefenjen fan syn gesach rêde moast mei in potlead, in opskriuwboekje en in Fongers dienstrijwiel. Doe't mem noch achter it oanrjocht stie en heit yn 'e smidse. Doe't dogeneaten it hert noch op it goeie plak hiene, lykas Hylke en Sytse Klinkhamer. Doe't elk noch in echt berop hie - smid, bakker, plysje, boer, skoalmaster - en it monstrum fan it moderne management de maatskippij noch net yn 'e macht hie. In oersichtlike wrâld mei de stêd as Sodom en Gomorra en it doarp as hoeksteen van de samenleving.\nOan Sodom en Gomorra bewarret de skriuwer-bewurker fan dit jier, Benny Holtrop, gjin gouden oantinkens. It Fryske boekewikegeskink fan 1999, skreaun troch Benny Holtrop en ynspirearre op dy âldtestamintyske rampefilm oer S. en G. waard troch guon kritisy beskôge as in ramp op himsels.\nWat in tafal: Het eiland daarginds, fan Paul Biegel, dat as basis tsjinne hat foar Ferjiteilân, it berne-iepenloftspul fan 1999, is destiids (1989) ék útbrocht as boekewikesgeskink en koe allikemin rekkenje op in waarm ûnthaal: ‘een mager geschenk, dat blijft steken in vluchtige oppervlakkigheden’. It is it ferhaal oer Keesje, dy't om't er it soantsje fan de fjoertoerwachter is en faak mei syn heit boppenop de fjoertoer ferkeart, ek wol ‘Hoog-Keesje’ neamd wurdt. Keesje fertelt altyd sterke ferhalen oer wat er boppenop de fjoertoer allegear sjocht. Mar dy meitsje op 'e oare jonges net folle yndruk. En it ferhaal oer it eilân dat er foar de kust lizzen sjoen hat en dat bewenne wurdt troch izeren manlju en porsleinen froulju, leaut net ien. Allinne Keesje syn suske, Miertje, hat der wol earen nei.\nOp in moarn ier en betiid pakt Keesje in sloep út 'e haven en roeit de see op. Nei ferrin fan tiid wurdt it boatsje troch in hege golf optild en op it strân smiten. En sa bedarret Keesje op it eilân.\nDêr hearsket in frjemd rezjym. Bern geane bygelyks net nei skoalle om wat te learen, mar om alles wat se witte, ôf te learen. Uteinlik komme de bewenners fan it eilân allegear\ntelâne yn in fabryk dêr't se platwalst wurde en dêrnei omboud ta ‘nuttig voorwerp’, fan lantearnepeal oant kop en pantsje. Keesje en Miertje - dy't de reis nei it eilân ek ûndernommen hat - witte noch krekt op it nipperke oan de wals te ûntkommen.\nIt is, nettsjinsteande alle komike en brike sitewaasjes, eins mar in somber ferhaal. In roman noir foar bern. Keesje is de underdog, in stek yn 'e bûs dy't net tsjin 'e grutte jonges op kin en gauris narre wurdt. De tocht nei it eilân is in romantyske flecht út 'e werklikheid dy't neat oplevert: Keesje komt telâne yn in hurde, wrede wrâld mei stúmske domkoppen oan 'e macht en foar it gewoane folk gjin oar perspektyf as de fabryk dêr't hja omboud wurde ta ‘nuttig voorwerp’. Op skoalle hearsket in barbaarske diktatuer: bern dy't tefolle witte, wurde mei de holle yn in smeltoven treaun. De minsken op it eilân steane ûnferskillich foarinoar oer. As ien fan de porsleinen froulju stroffelt en oan barrels falt, is der net ien dy't him dêr drok oer makket:\n‘Tja,’ zei Tedje. ‘Zoiets gebeurt.’\nHoog-Keesje bleef snikken. ‘Wat erg, wat è-hè-hèrg! Kunnen we haar niet lijmen?’\n‘Lijmen. In è-helkaar lijmen. De stukjes.’\n‘Ach joh, daar ben je uren mee bezig.’\nDe beide eilânbern dêr't Kees en Miertje mei optrekke, stekke úteinlik gjin poat út om har te helpen en naaie tegearre út mei de boat fan Keesje en Miertje. As Keesje wer thús is en fertelt fan syn aventoer op it eilân, wol noch net ien him leauwe: ‘Ze lachten hem uit. Ze lieten zich niet voor de gek houden. Allemaal leugen en bedrog en verzinsel wat dat kereltje vertelde. “Ga spelen jongen,” riepen ze. “Met je zusje!”’\nYn Ferjiteilân is it eilân foar de kust in virtual reality wurden en binne de aventoeren fan Krieltsje (= Keesje) en Myrkje (= Miertje) it gefolch fan in út 'e hân rûn ynteraktyf computerspultsje. Heit Grytzen soarget op it moment suprême, as Krieltsje ferplettere driget te wurden troch de wals, foar de oplossing troch de stekker fan 'e computer, dy't op tilt slein is, út it stopkontakt te lûken.\nOan de opperflakte is de bewurking rûger en wreder as it orizjineel. It narjen fan de jonges bygelyks wurdt yn it orizjineel summier oanjûn, men moat it hast tusken de rigels troch lêze. Yn de bewurking lykwols wurdt dat gegeven breed útmetten:\n(Krieltsje komt op mei in ammerke sjipsop.)\n‘Hy hat sjipsop yn it ammerke, jonges.’\n‘Hy sil de fjoertoer fan syn heit waskje.’\n(Ien fan de jonges nimt in hantsjefol sân en struit dat yn it ammerke.)\n‘Kinst it strân ek moai himmelje, Krieltsje.’\n‘En de see, d_ is ek hartstikke smoarch.’\n‘Hast dêr wol genôch Jif yn, Krieltsje?’\n‘Jif? Krieltsje syn mem sparret Air Miles, dy krijst net by Jif.’\n‘Hat jim mem al hast genôch foar in nij servys, Krieltsje?’\nAs Keesje yn it orizjineel fertelt oer de post, ‘die stond te zoenen met Annegien’, dan makket dat yndruk op 'e jonges sûnder dat se der neier op ynfreegje. Yn 'e bewurking is sa'n simpele meidieling oer in stikeme tút lang net genôch om as stof foar sensaasje te tsjinjen en wurdt yn in spesjaal liet - skreaun troch Peter Sijbenga, dy't ferantwurdlik is foar de myzyk en de lietteksten - wiidweidich omtinken jûn oan de spannende details: ‘Wêr joech hy har\ndy tút, yn it ear of yn 'e nekke? / Hat Rimmer Post har ris goed rekke? / (...) / Siet de tonge der ek by? Oars dan is 't gjin echte tút / en dienen se de klean der ek by út?’ Yn it orizjineel besiket Keesje yndruk te meitsjen mei in ferhaal oer de ‘weduwe Stiens’, oer wat dy yn 'e tún hat te stean: ‘“Een grote pan,” zei Hoog-Keesje. “Waar ze kleine kindertjes in kookt.”’ Oan datsoarte ôfwaaid lytsbernepraat besûndicht Krieltsje him net.\nDe lietteksten fan Peter Sijbenga slute prachtich oan by de fynsten fan Benny Holtrop. Holtrop en Sijbenga ha it orizjineel mei moai wat krûderij bewurke en op smaak brocht. Dy smaak is dêrtroch aardich wat skerper wurden en dat smakket my wol sa goed.\nAs it der echt op oankomt lykwols, binne de skerpste kantsjes der wat ôfhelle. De beide eilânbern dy't Krieltsje moetet en dy't him op it alderlêste momint noch besykje te rêden, binne hiel wat sosjaler as de twa dy't Keesje yn 'e steek litte en mei syn boat útnaaie. Keesje moat de ferskrikkingen dy't er meimakke hat en dêr't eins in traumateam oan te pas komme moatte soe, hielendal allinne ferwurkje om't se him allegear útlaitsje: ‘Hoog-Keesje had het er daarna nooit meer over. Met niemand.’ En wat dêr bard is mei ‘ijzeren Tedje’ en ‘porceleinen Mirjam’, dy twa dy't Keesje en Miertje sa moai op dat eilân sitte en stikke lieten, mar dêr't Keesje him dochs noch mei ferbûn fielt - wat der mei dy twa bard is, bliuwt in kwellende fraach, dy't Keesje noch altyd yn 'e besnijing hat en dy't makket dat er noch geregeld mei de fierrekiker nei de kimen stoarret: ‘Op heldere dagen meende hij dan wel een glimp van zijn eiland op te vangen. Maar eigenlijk zocht hij naar iets anders, eigenlijk zocht hij naar de sloep met ijzeren Tedje en porceleinen Mirjam, want die twee moesten nog steeds naar hier onderweg zijn.’\nTryster kin it hast net.\nBy Holtrop hinget it lot fan Teddy en Mirjam ek as in skaad oer it behâlden weromkommen fan Krieltsje en Myrkje: Krieltsje wol fan syn mem net in blikje mei frisdrinken oannimme, want hy wit noch skoan wat Teddy dêr oer sein hat: ‘As ik pech ha, dan meitsje se in blikje fan my foar frisdrinken of bier, en dat smyt elkenien fuort as it leech is.’ Mar ôfsjoen dêrfan hat it ferhaal in happy end: de jonges binne no wol deeglik ûnder de yndruk fan Krieltsje syn optreden (‘Cool jong, hartsikke cool!’) en neame him net langer mear Krieltsje mar Kees!\nIt kontrast tusken it stik fan ferline jier en dat fan dit jier is grut. Dêr't Oldenhof safolle mooglik trouw bleau oan it orizjineel, dêr permittearret Holtrop him alle mooglike frijheid. Hy hat it hast tiidleaze dekor fan Het eiland daarginds foltroppe mei moderne gemakken: walkman, GSM, computer, ynternet en virtual reality.\nIt taalgebrûk is stoer, trendy en turbo. Benammen de skriuwer fan de lietteksten, Peter Sijbenga, hat fandatoangeande tige war dien: ‘Saai! Wat is it hjir wer saai! Wat sitte jim dêr saai! / Alles is sa saai! / Luie kont op 'e stoel, wat in megasaaie boel, / jim bin vet uncool!’ De bern sille grif har wille belibje oan dat moderne jargon en it sil har der faaks mei ta ynspirearje om in foarstelling del te setten dy't vet, cool en heavy de panne út swingt.\nover Het eiland daarginds


De erfgenaam (De erfgenamt) – in ‘Arabyske’ fertelling fan Slauerhoff – Eeltsje Hettinga\nDe erfgenaam (De erfgenamt) – in ‘Arabyske’ fertelling fan Slauerhoff\nEH 11/02/2016 artikelen, Artikels, oersettings, Slauerhoff in het Fries\nIt ferhaal De erfgenaam, ien fan de fiif ferhalen yn Schuim en Asch (1930), hat wat wei fan in Arabysk mearke. Dat is net alhiel frjemd, want it waard skreaun nei it lêzen fan Le livre des mille nuits et une nuit, dêr’t yn 1923 in nije edysje fan ferskynd wie. It is oer alle boegen in fertelling oer de dûbelde moraal fan Allah’s lear, mei navenant alle wreedheden. Slauerhoff lit him yn dit stik proaza sjen as in follearde frijtinker. By it ferhaal sels passe ek de rigels dy’t er yn dyselde snuorje, healwei de jierren tweintich, nei foaren brocht hie: ‘Volg niet den leergang van de philosofen, / Dit leidt tot ledigheid. En godsdienststichters / Zijn loochenaars.’\nDe haadpersoan yn de hjir ferfryske stoarje, Hassein, is in oerwûn bern, waans mem troch de heit ferstjitten is. Se stjert yn it kreambêd. Syn rike omke Azid, dy’t neat fan it bern witte wol, ferwyt Allah dat er soksoarte grouwélichheden talit. Mei dêrom lêst er net de Koran, mar Voltaire.\nHassein dy’t as jongeman syn omke feroardielet om syn ôffallich wêzen, slacht bytiden, temûkwei, yn de harem fan Azid om oant er betrape wurdt. Hy spilet fan ruten en wit him tenei in balling sûnder thús. Hy slyt syn dagen as in earmoedige havenklerk dy’t graach in reis nei Mekka dwaan wolle soe.\nAs Azid te ferstjerren komt, lit dy him, iennichst famyljelid as er is, in grou kapitaal nei. Hassein ferjit rillegau syn gebed foar Allah. Ryk as er is, túcht er himsels in harem oan, mei ûnder oaren in tal westerske froulju! ‘Sêftmoedige famkes út Broessa, fjurrige út Koerdistan, mei fammen út Armenië, betûft yn leafde syn listen en boarterijen, in Cirkassyske mei ljocht hier en swarte eagen en, by Allah, twa steatlike, blanke Frankyske froulju.’\nDe Sultan dy’t dat gewaarwurdt, kin syn begearte net de baas en palmet Hassein syn blanke froulju yn, soks yn ruil foar alderlei baantsjes dy’t him, sa tinkt Hassein, de nedige maatskiplike eare en weardichheid jaan sille. Mar de ‘putsjes’ – fan hofker fan de paleistunen oant en mei admiraal op de float fan de Sultan – kostje him úteinlik inkeld mar jild.\nTroch de yntriizjes fan de macht komt Hassein al syn rykdommen te ferliezen, mar yn wêzen is it de priis dy’t er betellet foar syn eigen idelens, oftewol syn net te sêdzjen sucht nei maatskiplik oansjen.\nDe erfgenamt is in ferhaal oer godstsjinst, leafde en hypokrisy. Der wurdt wakker beard dat men Allah tawijd wêze wol, sawol yn tinken as gebed, mar wilens is men net te beroerd om in oar de sinten fan it liif te klauwen, sa’t der ek gjin reserves binne om lust en begearte bod te jaan yn djoere harems mei froulju út it Westen, wylst de westerling sels ôfdien wurdt as ‘in kristenhûn’. Koartsein, de dûbelde moraal slacht foar master op.\nGodstsjinst is by Slauerhoff in flecht út in fan earmoede en wredens tekene werklikheid, sterker, yn de oere fan eangst en teloarstelling rjochtet de minske him, lef en bangich, ta syn goaden. Hassein bygelyks nimt himsels foar om nei Mekka te gean, omdat er, folslein oan reapsein, gjin kant mear op kin. Mar godstsjinst jout gjin wente, want de minske bliuwt, en dat is skaaimerkjend foar Slauerhoff, in swalker en balling, altyd op wei en ûnderweis, sykjend om in honk, in thús.\n‘O, Allah! De ierde dy’t sûnder siel is, stjoert Jo nei in tiid fan droechte en teskroeid wêzen lang om let ferfrissing: jo befruchtsjende rein.\nMar o, Allah, wannear sille Jo my rykdom stjoere, ik dy’t fan earmoede en ellinde ferskronfele bin.\nO, Allah! As Jo jo úteinlik oer my ûntfermje, stjoer my dan ek ien fan jo meast leaflike dochters en diel mei my de genede dy’t Jo jûn is. Tegearre sille wy jo namme loovje, alle moarnen foar it brea-iten, alle jûnen foar de omearming. Allah: hoe kin ik my oars sjen litte as de tsjinner dy’t mei jo begien is?\nGong ik no op pelgrimstocht, ik liet inkeld in ellindich bestean achter. Wêr wie de deugd? Stjoer my rykdom, en Jo sille sjen dat ik my taris wylst ik in riem om ’t liif byn.\nStjoer my jo ingel: ik sil my losmeitsje út har hearlike omearming, har koele earmen, om holle en de soalen oer te litten oan de felle hitens fan de fiere woastinen, dy’t troch Jo sa skraal fan oazen foarsjoen binne, en Jo op dy wize sjen te litten, sinneklear, dat ik ôfsjoch fan alle wrâldske saken, om wille fan it partsjen fan Jo Hillige Stien.’\nDit keunstich formulearre en fjurrich gebed hie Hassein fan in foarnaam skriftgelearde kocht. In wike lean glied yn de wide bûsen fan de pryster. Mar foar him betsjutte dit itselde as wat foar de westerske wurkslaaf in lot út de lotterij is: in sprankje hope op in better libben, op befrijing út libbenslange twangarbeid.\nHassein die meast de hannen gear by’t jûn wannear’t de sinne einlings ophold om him te pinigjen. De hiele dei stie er te baarnen yn de finstergatten fan it kante houten havenkantoarke op de keale havendaam. De planken stiene krom fan de hjittens, de hûd fan de ûngelokkige klerk wie as lear sa droech. Op it hjitst fan de dei foelen spinnen en muskiten, folslein yn ’e sûs, fan de soudering yn syn inket, yn syn kofje, soms ek yn it djipst fan syn meditaasjes, want Bassora wie in haven, dêr’t komselden it beweech fan de skippen fan de Franken de suvere ûnferweechlikens fan it wetter te fersteuren kaam. Syn grimmitigens hie him noch ta in oar gebed ynjûn wat him it jild fan de moefty útsparre hie. Dit spriek er út as de hjittens him oermânsk waard.\n‘Narje net mei jo strielen, o Allah, jo fjurrige oanbidders opsletten yn har klûzen, jo feardige pilgrims mei har keale krunen dy’t bleatfoets troch de woastinen lûke. Ferienje harren, kies as harren brânpunt de holle fan Yezi Azid en lit har syn skedel trochboarje. Hy bidt nea, hy hâldt gjin Ramadan, hy spant gear mei de ûnleauwigen, komt by harren oan hûs, drinkt harren opwinende drank, en Jo warskôgjen slacht er yn ’e wyn. Sûnt jierren hinget syn lofterhân der mar wat by, machteleas nei de ierde wizend: ‘Dêrhinne is it dat jimme geane.’ Meitsje Jo wurk dien, meitsje Jo net bespotlik, lit net mei Jo spotte; hy misbrûkt Jo namme, hou him del, de spotter mei de Wet, de renegaat.’\nLykwols, Yezi Azid is net sa’n monster fan ûndeugd lykas syn neef it yn dat gebed foarkommen lit.\nIn iensume âldman, dy’t yn alles wat libben de siele skinkt en dy ek wer ûntnimt, lottere wie, en fol wrok Allah syn need foar de fuotten smiet. Troch syn lekebruorren ferkettere, libbe er iensum en yn stee fan de Korân lies er de dwaallearen fan Voltaire, de grutste godleagener dy’t fan de sinne beskynd is, dy’t oars ek oer hiel wat ûnrjochtfeardigen opkaam is.\nKasem Hassein, de havenklerk, wie de soan fan syn fyftjin jier jongere suster, dy’t er djip fereare hie en dy’t er mei wielde bedield oant de dei dat sy him meidielde dat se boaskje woe. Hy sleat him op yn syn fertrekken en liet heechhertich neat fan him hearre. Mar doe kaam oare dei: sy krong syn romte yn, skriemend, it suzjet hie har ferstjitten, Yezi Azid wie, djip yn syn hert, optein. Doe kaam de swarte dei dat se in soan te wrâld brocht en sels it libben liet. Hy ferflokte de man dy’t har fertokke, swier makke en ferlitten hie, de soan dy’t har deade en Allah dy’t dit alderferskuorrendst grut ûngelok talitten hie. It bern Hassein woe er net sjen, oan de rop fan de muezzin joech er gjin gehoar mear en dôfhûdich kearde er him it gesicht fan Mekka ôf, sadat er bytiden oer strjitte gean moast mei de holle omkeard, wylst de boargers fan Bassora him útgnysken.\nMeidat gjin sterveling syn libben fansels libje kin sûnder omgong mei syn meiminske, socht er oansluting by de net leauwigen. De Franken hiene him graach by harren, har fermeitsjend mei syn lekskoaien op Allah en syn stedsgenoaten. Hy bleau der by dat er perfoarst syn neef net sjen woe. Mar ienkear lykwols, yn de oere dat hy ornaris by in wisky yn sliep foel, wylst de muezzin roppend op de minaretten stie, op dy dei, sechstjin jier neidat hy de dea fan syn suster sjoen hie, kaam der in tsjinstfeint yn, wakker mâlbearend. Yezi Azid die de eagen op en griep in koperen faas dy’t njonken him stie. De man fong syn earm op en knibbele njonken him del.\n‘Ferjeffenis, master! Hassein is net nei de moskee gien.’\n‘Wat giet my dat oan?’\n‘Hy is no earne oars.’\n‘En wêr is er dan, dat ik dêrfoar midden yn myn sliep steurd wurd?’\n‘Yn jo harem, master.’\nYezi Azid liet him troch in slaaf achter it gerdyn bringe en wrachtich, der seach er syn neef Hassein en syn favorite yn elkoars earmen lizzen. Hy stapte nei binnen. Hy hoegde de minners net útinoar te heljen: Hassein flechte en Zuleïka wachte bedêst de klappen ôf. Mar Yezi Azid luts de beurs. ‘Do dêr út, efter him oan, hûndinne.’\nSa wie Kasem Hassein op syn sechstjinde in balling, waard in swalker en bedarre by einbeslút op it havenkantoar, dêr’t er foar in bespotlik leech lean, dûbeld ûngelokkich ek by it oantinken oan de rykdom fan syn jeugd, treast socht yn it gebed, hoopjend op de takomst, op de dea fan Yezi Azid, dêr’t hy al mar ferwoedener by de Almachtige op oantrune.\nAllah lykwols baarnde it net yn, Yezi Azid sette frij-út syn godslasterlike wize fan libben troch en Hassein droege út as de planken fan syn kantoar. De dagen dat inkeld tolfrije fiskers, gjin frjemde stoomboaten (dat wiene de measten) de haven ynfoeren, siet er yn ‘e hoksen yn de meast donkere hoeke en net selden die bliken dat syn drôgjen oergien wie yn in slomjen, oant de havenmaster deryn kaam en syn stôk op Hassein syn meagere rêch dûnsje liet en him al rachend en skellend nei it telramt werom jage. Foar ûntslach hoegde Hassein net bang te wêzen; hy wie ommers in studearre jongfeint en wa soe oars dizze post winskje?\nOp in hite middei wie er lykwols dochs wer biddend yn sliep sonken. Hy seach himsels lizzen yn in koele binnentún en digere nei de wetterstriel dy’t sierlik omhegen spuite út de marmeren bekken wei en nei ûnder klettere.\nDoe pakte in hân syn skouder. Hy sprong daliks oerein, úthâldend dat er net sliepte mar oan it hollerekkenjen wie. Mar doe’t er de eagen wier iepen hie, seach er net tsjin de mei bloed trochrûne eagen fan de havenmaster oan nocht tsjin de man syn blausangen noas dy’t him as in poddestoel tusken de fleizige wangen yn stie, nee, in griis burd rekke kribeljend syn kin en him mei oandachtige blikken him opnaam… de kady, ja, dizze wie it.\n‘Ik haw net stellen, gjin sifers ferfalske, gjin smokkelers holpen,’ kriet Hassein, dy’t troch dit net ferwachte gesicht noch mear út stel wie.\n‘Sa’t it gefal is, hjoed binne Jo de rykste boarger fan Bassora. Jo omke Yezi Azid is fan ‘e moarn hookstrook ferstoarn. Men hat gjin testamint fûn; jo omke sil himsels ûnstjerlik achte hawwe. Hoe it ek wêze mei, Jo binne syn iennichste famyljelid en erfgenamt.’\nHassein wie jierren oanien in stille gebedsman west. No wie er in skriemende derwisj allyk. Syn brein wie sa oeral dat er oerein sprong, heal bûten sinnen, wylst er de havendaam del draafde, de stêd yn. De kady preste him yn de kessens werom.\n‘Hoedzje Jo foar de spot fan de mannichte. Rykdom sûnder weardichheid is grouwélich, is in flok.’\n‘Wat kin my weardichheid skele? Elkenien yn Bassora wit dat ik troch myn omke ferballe bin en as slaaf fan de havenmaster jierren oanien yn dit hok sitten haw, swittend en hongerlijend. Se sjogge op my del, wel, no sil ik har ferachtsje, sy, ik sil harren ferblynje mei de glâns fan myn rykdom! De keaplju sille oan my har waar ferkeapje, de âlden harren dochters. De huzen fan sy dy’t oansjen hawwe, dy sille net foar my iepengean? Sa is it! Ik sil trouwens rillegau nei Mekka reizgje.’\n‘Hassein, harkje. Foar in tweintichste part fan it erfpart, sa haw ik fernommen, bisto in achterneef fan Omar de Grutte. Myn draachstoel stiet foar. Stap yn en beselskipje my nei myn hûs dat altyd iepen stiet foar net ferwachte freonen. Kom mei.’\nHassein struts him in hân oer de foarholle. Hoe? daliks ôfstân dwaan fan in tweintichste part fan de skat dy’t ik noch net ienris yn hannen haw? Mar fjouwer negers kamen foar mei in prachtige draachstoel, de kady joech him minlik in hân en stapte yn, liet him njonken him sitte ûnder it borduerde baldakyn; hy koe der net mear oer neitinke, koe net mear werom…\nSa’t er dy moarns noch as earme, behoeftige wrotter op ferslitene sandalen de havenswâl delgien wie, mei in smoarge tulbân op, sa siet er no njonken de kady. Wie er deselde? Hy makke syn yntree yn it nije bestean. Yn de stêd die de kady, allegeduerigen mar pratend, de gerdinen fan de draachstoel ta.\nDus wenne Kasem Hassein yn it deftige paviljoen dat de kady him taskikt hie – o, tsjin in net bûtenwenstich hege hierpriis – naam in bad yn roazewetter fan Sjiraz, hie kostbere klaaiïng oan út Mossoel en Bagdad en die him tegoed oan lekkernijen. It ferline wie útwiske. Inkeld in gelofte, ôflein yn de âlde tiid, stie mei swarte letters op de gouden muorren fan syn loksillich lot skreaun.\n‘… Sil ik jo bewize dat ik de wrâld leagenje, toarstgjend nei it kessen fan Jo Hillige Stien.’\nEn no? Syn gebed waard algeduerich koarter, flechtiger. Jeften parte er noch wol om, mar moskeeën gong er út ’e wei, want dêr tocht er de stim dy’t him fermoanne lûder te fernimmen. En de moefty’s fan de stêd seinen tsjin inoar: ‘De neef aardet nei de goddeleaze Omke. Lit Allah him yn it ferdjer fierdere, eardat er erfgenamten yn ’e wrâld set, sadat syn rykdommen de tsjerke takomme.’\nHassein hie in bange dream. De Kaäba sweve as in swiere tongerwolk boppe syn leger, dreau him de hûs út, de stêd út, de daam op, hy siet wer op syn kruk, yn ’t havenkantoar, de soudering gong iepen, en swart en swier kaam de Kaäba nei ûnder, it fertrek ynnimmend as in sark in grêf, hy koe gjin kant út en fielde it wanken fan in tebrizeljen. – Skreauwend waard er wekker en krige gjin wink mear yn de eagen. De oare moarns brocht er besite aan de moefty fan wa’t er eartiids syn gebed kocht hie: ‘Hoe berik ik sa gau en sa feilich mooglik Mekka?’\nDe moefty omearme him. ‘Ha Jo josels lang om let wer iepensteld foar it ljocht fan it leauwe? In karavaan hâldt har kampemint bûten de Suderpoarte, ree foar de reis. Doch josels goed klean oan, de tsjokke pij mei de kalinders en lûk mei harren op nei de hillige stêd.’\nRjue Earwaarde Hear, ik haw in protte lêst fan lykdoarnen. Kin ik net yn in draachstoel of op in kamiel reizgje?’\n‘De rôvers dy’t jo ûnderweis tsjinkomme, soene jo wakker gau twinge om út te stappen.’\n‘Is it dan sa gefaarlik?’ Wêrom roeget Allah sokke hûnen net út, dy’t syn leauwigen ferskuorre?’\n‘Wat soe flyt foar it leauwe wêze as de tocht nei Mekka in kuier sûnder soargen wie? Allah hat har as toetsstien op it paad nei de hillige stêd delset. Ek de bedoeïnen binne rjochten yn de lear, ek sy bringe skatting en komme oan syn grêf te bidden.’\n‘Wat kin ik dwaan om feilich te reizgjen?’\n‘Opnij de help fan ús krêftige gebed en fan ús tige hillige moskee ynroppe. Skink tûzen dinaren en wy bidde dat jo feilich by alle rôvers en alle samoens hinne komme. Hat ús gebed jo net holpen om dêr te kommen dêr’t jo tsjintwurdich binne?’\n‘Dêr’t noch Allah sels, noch de oerhearsker fan de leauwigen ús feilich beskermje kin, dêr sil jo fan fierren dien gebed alhiel net by steat wêze soks te dwaan.’\nHassein gong nei hûs, hjitfolge fan de smeulskens fan de grimmitige moefty.\nMar dy nacht hie er opnij in eangstdream. Hoe koe hy Allah it nei ’t sin meitsje, syn rykdommen net behâlde sûnder syn eigen libben faai te stellen?\nNEI STAMBOEL stiet op de plakkaten fan ien fan de stoomboatmaatskippijen dy’t yn Basorra delkamen en Hassein’s each foel derop, yn dit benearjende eagenblik. Stamboel! Dat wie ek in hillige stêd yn de Islam. Ek dêr hie de hearsker fan de leauwigen syn sit. Dat wie foarearst genôch. Wa wit, soe er letter ûnder de proteksje fan in gesantskip mei nei Mekka reizgje kinne?\nIn wike foar de Rhamdam stapte Hassein oan board fan it Ingelske stoomskip dat seis kear yn it jier yn Bassora delstruts. It skip hie yn alles rekken holden mei de kristenhûnen, sadat Hassein de hillige festen gjin omtinken jaan koe en it miel dwaan moast mei westerske spizen. Net dat syn mage der ôfkearen fan hie, mar syn gewisse sei him dat dit wol in earste fersiking wie.\nOerdei weage er it net om út syn hutte te kommen en bejou him ûnder de minachtsjende opstrewearjen fan de hearen en de spottende blikken fan de froulju; dan lei er oeren oanien yn gebed en lykas yn ’t havenkantoar gong syn bidden, sûnder dat er it murk, oer yn in swiere sliep. It wie benaud yn de hutte dy’t inkeld ien lyts rûn finster hie, yn de taal fan de Ingelsken ‘it okse-each’ neamd. Mar, besefte er, oars soe er troch it hite sân fan de woestine sjouwe, smachtsjend fan toast, hongerlapjend, yn libbensgefaar, wylst er hjir teminsten noch syn meagere lidden, krom fan alle sitten op de kruk, op in matras fan dûns deljaan koe. En by’t jûn koe men, noch wol oant alven, alle koele dranken krije. Pas as it wakker let wie, sette er nei de balustrade op de plecht dêr’t er ûnder syn geloofsgenoaten stean seach, passazjiers op it tuskendek dy’t it gebed diene en songen, iggewearren of boarten. Op in kear kaam in westerske frou njonken him stean en al wie se sûnder wale, it kaam him foar dat se gâns foarnaam wie, meidat se prachtich opmakke wie en der in bedwelmjende parfum om har hinne wolke. Dat se likegoed, en noch folle mear as him, mijd waard troch de Franken, dat wist Hassein net. It omtinken dat sy him joech, flaaike him en net in lyts bytsje ek. Wat se sei, ferstie er net, mar doe’t se har wite en gouden tosken bleat lake en mear tsjin him oan stean gie, begriep er har al better. Se kaam ek op besite yn syn hutte, earst middeis, doe ek nachts. It bidden bleau der by, behalven in sa út en troch in koart, hastich dien gebed.\nYn Port-Saïd, in wûnderskoane stêd mei grutte wite paleizen dêr’t men fan alles keapje koe (in macht oan waar dy’t Hassein noch noait sjoen hie) mei brede strjitten dêr’t de weinen yn rieden dy’t mei ien tried troch net waar te nimmen krachten foarút lutsen waarden, mei havens ek dêr’t hûnderten skippen leine, dêr gong Hassein mei har te kuierjen . Tusken de bedriuwen troch treau hja harsels leaflik tsjin him oan. Bywannear’t se passazjiers fan it skip tsjinkamen, waard der lake. Hassein seach dat de Franken oergeunstigens ynhiene. Gjin wûnder! By in grut moadehûs frege se Hassein te wachtsjen. Se moast wat keapje dat hy net sjen mocht. Se kaam net werom. Hy taaste yn syn broeksbûse nei syn beurs mei 400 piasters: fuort!\nNo begriep er har noch better. Hy hold razend in polysjeman oan dy’t him net ferstie. Dragomans kamen om him hinne stean, skuorden him oan de klean. Harren oanbiedingen foar bûkdûnsjen kamen op in min keazen momint, Hassein tocht oan wat oars. By einbeslút garre er moed, draafde it moadehûs yn. Se wie nergens. Hy wie te let, de boat soe fuortgean, hy rekke it paad bjuster, kaam lang om let oan de kaai en seach de Prince of Wales al yn it gean. Hy sprong yn in sloep, de roeier stuts ôf. Mar healwei lei er de riemen del en hold de hân op.\n‘Ien piaster mear of werom.’ Gelokkich hie Hassein noch ien los yn ‘e bûse, doe noch ien. Doe’t er neat mear oer hie, seach er yn wanhope nei it skip: o, wûnder, it lei noch stil. De stream hie him ferrifele. Hy krige wer besleur oer de dingen, hy joech de skurk oan de riemen in huf mei de fûst, de sloep sette op slach wer yn beweging. Hassein skeat de loopplanke op, sleat him yn syn hutte op en bea langer as oait. Hy hie sjoen dat de meast gefaarlike rôvers it net yn de woastyn, mar it yn de beskaafde wrâld foarsjoen hiene op dyjingen dy’t argeleas wiene. Hy wist dat er foar syn leffens in ôfstraffing krigen hie. Hy ûnthjitte himsels om út Stamboel wei fuortdaliks fierder te reizgjen, op nei Mekka.\nKoart nei Hassein’s fertrek út Bassora wie him wat oerkaam dat him tige ta eare strekte, en hie er der weet fan hân, it soe him fan heechmoed in kaam setten ha. Hy hie it ûnderwerp fan petear west tusken sultan Omar en de ponghâlder Ibn Saäd.\nSe sieten yn grutte swierrichheden. Noer-ed-Din, de grutte keapman, hie de dei derfoar it oerbleaune part fan syn rykdom feilich steld troch út Bassora wei te flechtsjen foar de ferwoastjende freonskip fan de foarst.\n‘Wa is hjoed de rykste?’, frege Omar syn ponghâlder. Ibn Saäd tocht nei en antwurde net.\n‘Spitich, gong Omar fierder, kin ik net nei Aden gean om myn besit oan de spyltafels wer op it âlde peil werom te bringen. It motorreau is mei lammens slein. Inkeld de Franken kinne har nij libben ynblaze en dy wolle dat net. Dus: wa is hjir de rykste?’\n‘Yezi Azid, oant koartby de rykste, mar de earmste yn gruthertigens, is ferstoarn, Allah is rjochtfeardich. Syn neef en erfgenamt hat in hert dat grif iepen gean soe, ienris troffen troch de strielen fan genede. Spitigernôch hawwe Jo dy te lang skine litten op Noer-ed-Din, sadat syn boarnen útdroege binne en Hassein wilens nei Stamboel ôfreizge is. Dêrom sil er net weromkomme nei Bassora, dat de haadstêd wol yn pracht, mar net yn leaflikens belykje kin.’\nOmar glimke glûpsk en foldien.\n‘Hy sil weromkomme. Hy sil de glâns fan syn nije rykdom wjerspegele sjen wolle en fynt dêrta inkeld ien spegel: syn heitesteat, dêr’t men him ken en achtet. Yn Stamboel wurdt er wei yn de mannichte. Inkeld sy dy’t ryk fan geast binne, skeppe der behagen yn en fergelykje de net te tellen kristalflakken fan harren gemoed mei de mannichfâldige ferskiningen fan de wrâld: seeën, bergen, marren, stêden. Mei in man as Hassein, dy’t sûnder rykdom neat wêze soe, wol it ja-knikken sjen en it glimkjen en alle flaaikjende wurden hearre. Inkeld sa kin er yn nij oansjen stelle. Hy sil weromkomme. En wy sille him heger achtsje en him njonken jo op ‘e troan sitte litte.’\nEn Hassein kearde werom, mar folle en folle letter, doe’t Ibn Saäd de hope al opjûn hie en in oare freon foar de Sultan socht, want oeral wie tusken de earmoedige steapels goud de boaiem fan de skatkiste te sjen. Doe kaam it boadskip fan Hassein syn weromkomst.\nYn Stamboel hie er leard hoe’t men syn rykdom drage moast as in pronkgewaad, hoe dêryn te stean en te gean; leard ek dat Allah’s macht dochs wier net sa skrikwekkend wie, as men him yn Bassora wiismeitsje wollen hie. Hy hie him Mekka alhiel út ’e kop set, it waansinnich heechsette libben en de wolfeart yn gefaar te bringen mei it dwaan fan in besite oan in plak earne yn ‘e fierte dêr’t in protsje bonken yn de grûn lei, mei in stien dy’t yn de rin fan de ieuwen, fan miljoenen mûlen útholle wie, sûnder dat it loksillige ryk op ierde ek mar in stap tichteby kommen wie. En wa wie oait weromkaam mei ferhalen fan dat rike hjirneimels? Nee, it loksillich ryk, dat krige er net yn besit, salang’t er net hoeden mei syn skatten omgong?\nEn wêr soe er feiliger wêze oars as yn Bassora? En mear bewûndere wurde en net nei de eagen sjoen.\nSa eigene er himsels Stamboelske seden ta, gewaden, froulju en meubels en kearde dêr mei werom. Omar, sûnder dy oait sjoen te hawwen, hie him goed sketten.\nHassein wie diskear net foldien mei it lytse, behyplike paviljoen fan de kady. Hy kocht in paleis, want hy hie ferlet fan romte om alle meibrochte skatten sjen litte te kinnen en benammen, om syn harem dêryn plak te jaan. Sêftmoedige famkes út Broessa, fjurrige út Koerdistan, mei fammen út Armenië betûft yn leafde syn listen en boarterijen, in Circassyske mei ljocht hier en swarte eagen en, by Allah, twa steatlike blanke Frankyske froulju, mei in wale dy’t har foar de skied fan it hier hong. De Frankyske oerheden binne oergeunstich en gunne de leauwigen dy’t rjocht yn de lear binne harren dochters net dy’t se sels net ûnderhâlde kinne.\nHassein bejammere yn stilte dat er se net yn triomf ynhelje koe, heech op wite hynders sittend, antlit en it blonde bosk hier net ferburgen foar de sinne, want yn Bassora hie inkeld de moefty in Frankyske, mar ien dy’t al wat âlder waard en dan ek noch yn ’t djipste geheim.\nDoe’t Hassein fiif dagen yn syn nije wente omhúsmanne, liet de fizier him by him oantsjinje. Hy wachte yn it foarportaal; it duorre in hiel skoft eardat Hassein foar it ljocht kaam en noch like it sa te wêzen dat er him yn tûzen hasten oanklaaid hie, it antlit wie him gleonread, de eagen stiene dof; hy hie al dy tiid net de harem út west, oars net as foar de jûnstsjinst yn de oanswettende moskee.\nDoe’t er de fizier foar eagen krige, waard er bleek, en meidat de neger knibbele en op in siden kessen de yn goud ferpakte robinen roas foar him omhegen hold, gyng him it antlit oer yn in stupide ekstaze fan de meast slimme soarte.\nIt wie de heechste rang fan it sultanaat. Hy pakte net troch, net wittend hoe’t er him hâlde moast. Doe’t sette de fizier it lytse pronkjuwiel op syn tulbân fêst, rôle dêrnei in perkamint iepen en lies:\n‘Meidat it gerucht fan Kasem Hassein syn kundigens yn it kweken fan roazen ek it ear fan de Sultan berikt hat, biedt de Sultan syn beminde ûnderdien de heechste rang as hofker oer syn roazetunen.’\nHassein wist dat dizze tunen der by leine yn in fierhinne ferrinnewearre steat en dat harren fersoarging him jiers op in pear tûzen seguïnen te stean komme soe. Mar de eare wie te grut, hy utere stammerjend syn tank en joech de fizier in ryk geskink. Hy pronke mei syn nije rang op strjitte en yn de bazaars. Nei in tal wiken wie de swiere swiete rook fan roazen amperoan te daaien yn de bûtenwiken fan Basora. In blomrike ring rûn om de stêd hinne. Hassein hie syn taak oer alle boegen wiermakke.\nFoar de twadde kear stapte de fizier syn wente yn. De Sultan noege Hasein nei it paleis om in partij guajaphé te spyljen. As heechste geunst mocht Hassein syn eigen tabletten meinimme. De begeunstige skeat de sloffen oan en makke haast om by de ivoarsmid te kommen dy’t de tabletten meitsje soe dêr’t er ek de tekens fan edelmetaal ynlizze moast. Hy frege tûzen seguïnen en noch twahûndert foar de hastigens dêr’t er wurk mei dien wurde moast. Hassein sette de oare jûns, it spul tsjin it boarst prest, mei in hert dat him sloech as in lammesturt, nei it paleis. Omar hjitte him wolkom yn it fertrek dêr’t smookt wurde koe en dêr’t er himsels deljûn hie op in pear sloppe kessens. Syn eachjes glânzgen fan foarstlike freonlikens, hy bewûndere it spul, it like as wie er der net rjocht by it spul. Hassein hie muoite en lit him inkelde seguïnen winne.\nIt kostber en keunstich spul – it kaam him gâns noflik oan – hold er efterút foar de kommende partij, in pear dagen letter.\nIt ferlies wie lyts en foaral troch de segetocht fan paleis nei paleis slagge Hassein deryn en fersoenje him mei syn behyplike jild slinende posysje. Nei in wike waard er wer útnoege, diskear om te skaken. Hassein dy’t in pear kear djip sykhelje moast, bestelde in skaakspul. Twatûzen seguïnen,\nTa treast liet er him yn syn harem huldigje as freon en fertrouweling fan de Sultan. De Turkske froulju seagen mei blidens út nei syn triomf. De Frankysken laken en mâljagen yn harren taal, rou en heas as wie it in blaffen fan hûnen.\nDiskear waard er ûnder begelieding nei de troanseal brocht; de Sultan wachte op it foarâlderlik stuolte: in massyf gouden luipaard mei djip ynsonken bekling dêr’t er yn siet, syn rjochterhân, foarsjoen fan mannich ring, lei op de kop fan in rôfdier boppe de robinen eagen. Hassein rekke mei de foarholle de flier. De foarst liet him oerein komme. It koste him sichtber muoite, mar hy hie it foar Hassein oer. Syn búk waard troch twa jonge kastraten ûnderstipe. Earst stuts er de grouwe earmen yn ’e loft en preste dêrnei Hassein oan syn herte. Doe joegen se har wer del, setten har oan it skaakspul.\nDe earste partij wie, sa’t de hoflikens easket, foar de sultan. De twadde waard mei ferdrach spile; wol sân kear waarden ûndertusken de narguilehs fol skonken en oanstutsen; de reek folle swier as wijreek it fertrek.\nDoe die Hassein in net goed trochtochte set en Omar’s keninginne moast yn Hassein’s hannen falle. Omar waard obsternaat, syn eagen skeaten fjoer. Hassein woe syn segetocht net trochsette, mar it wie as waard er troch in ûnsichtbere hân twongen om de kening yn te sluten, hy stie ferlern en Hassein koe him net ynhâlde en rop útlitten ‘Cheichamat!’, tagelyk foel er oer de weareld, de sultan wie op ien ein, net om oan te sjen. Hy bleau langút lizzen, oant er de swiere hân fan de hearsker yn de nekke fielde, hy huvere as soe it skerp fan it boalsswurd him reitsje. Doe kaam er oerein. O, wûnder, de foarholle fan de sultan wie wer folslein glêd yn ‘e ploai, hy glimke sels.\n‘Ûntskuldiging’, stammere Hassein en rekke mei syn lippen de seame fan syn kleed.\nHassein, wês net bang. Ik bin net lilk op jo. Wol soe ik in beskaat soenoffer oannimme wolle. Jo namen myn keninginne, jou my de jowes. O, hâlde sil ik se net. Foar seis wike inkeld.\nHassein kearde ta it libben werom.\n‘Hearsker oer de leauwigen, Fathma is it juwiel fan myn harem. Ik sels sil har Jo bringe.’\nOmar’s antlit ljochte op troch in boppe-ierdske guodlikens.\n‘Hâld har, Hassein, ik sjoch, sy is josels te dierber. Ik sil it mei in oaren-ien dwaan moatte. Bring my fan ‘e jûn Arabella, de Frankyske.’\nArabella wie sunich en koel mei har oankrûpen, by Hassein’s syn omearmjen song se ferskes yn har hûnetaal dy’t er net ferstie, mar dy’t ûnmooglik útlein wurde koene as in flaaikjen om syn jeften as minner. Mar by it burd fan de profeet, dochs soe er noch leaver Fathma ôfstean as har. Lykwols, dúdlik wie: it each fan de sultan hie de sinnen op har ynnimmend wêzen set. Ferset wie ferdjer.\n‘Rjochtfeardige foarst, fan moarn ôf sil Arabella fan Jo wêze, fjouwer wike oanien.\n‘Ik tankje jo, Hassein, Mar ik sei: fan ‘e jûn en ik sei foar seis wike. Trouwens, al dy tiid sille jo foar it minnespul gjin tiid hawwe. Jo lieten jo sjen as grutmaster yn de strategy. Ik beneam jo ta admiraal fan myn float.\nHy sloech op in sulveren skille, trije slaven kamen der yn. De earste hie in griene tulbân mei in goudene heale moanne op. De twadde it grutte kromswurd, belein mei juwielen. De tredde de mantel mei smaragden útris.\nSe beklaaiden Hassein mei de tekens fan syn weardichheid. Doe sloech de sultan nochris op de skille en in fjirde neger kaam der yn. Hie hie in gouden koai, achter de traljes lei de gnyskjende holle fan de earder fâld fan de float.\nDoe joech de sultan in minlik teken ta ôfskied.\n‘Oaremoarn, foar it opgean fan de sinne, de earst floatrevu. Fan ‘e jûn, foar it gebed, tidigje ik op Arabella.’\nMear dea as libben kaam Hassein thús en socht treast yn de earmen fan Fathma, syn fertrouweling. Hy die har alles út de doeken. Doe’t hy kundskip joech oan it feit dat Arabella de leafling fan de foarst wurde soe, lake se mei grutskens, wylst Fathma kriet fan lilkens. Doe’t hy ferhelle fan de kop yn de koai, skriemde Arabella fan eangst, wylst Fathma lake en in folle sizzend gebeart lâns har hals makke. Hassein hie in troch fertrietlike nacht en koe yn gjin inkelde omearming treast fine, mar doe’t er him lang om let betocht dat de nije weardichheid him wol gjin grut lean opsmite soe, mar him dochs ek wer gjin jild hoegde te kostjen, wylst it unifoarm op syn minst fjouwertûzen seguïnen wurdich wie, doe koe er him rêstich deljaan. Mar in pear oeren letter, waard er razend wekker, wylst er nei syn kiel griep.\nDe admiraalsflagge wappere op de Persopolis, in úttsjinne Grykse monitor. De float bestie út de Ecbatana, in dito torpedoboat en de Niniveh en de Susa, twa tartanen, elk derfan útrist mei in pear draaibassen.\nOp ’e kaai wie in tribune delset; dêr siet de sultan op ’e troan, tegearre mei syn hof. Lofts siet Ibn Saäd, gnyskjend wylst er altemets wat tsjin Omar besocht te sizzen. Mar Omar bûge algeduerich nei rjochts dêr’t Arabella siet en besocht har wat yn it ear te lústerjen. Se siet, prachtich, sûnder wale, bleek, mei strakke trekken en ferwege har net.\nEk syn hofhâlding hold har deastil.\nMei in lange en net gelikense tuskenskoften foel it lûd fan tolve salútskotten en sette de float yn beweging, ek de skoeperêden fan de Perspolis, mar it skip sels kaam gjin meter foarút. Hassein rûn bleek en sûnder ried de brêge op en del yn syn opljochtsjend nij klaad. De sultan glimke, de hofhâlding pûlemûlke wat, it folk rôp: Foarút! Oanfalle!’ Arabella weau mei har wale.\nHassein wist dat syn foargonger it skip net fan syn plak krije kinnen hie, wêrom’t him ta straf de kop houd wie. De Persepolis wie troch wier en algen fêstgroeid oan it lisplak dêr’t er yn gjin moannen fan’t plak west hie. Hassein hate it dat er de help fan de Ingelsken ynskeakelje moast, en trije hierde sleepboaten it admiraalsskip mei man en macht út de drek lutsen, wylst se ek by de fierdere manoeuvres holpen. Syn berekkening bliek falsk: it nije amt koste him yn ien dei mear as de heechste rang fan syn hofkerskip yn ien moanne.\nDy nacht gong de admiraal, tegearre mei Fathma, in tal oare froulju en mannich koffer fol mei kostberheden, oan board fan de Ecbatana en keas it romme sop. De oare moarns liet er de bemanning oan dek komme en joech har mei in koart en krêftich wurd te ferstean dat se har seerôverij ynlitte mochten.\nNet as admiraal mar as piraat wûn er mear tagedienens. Doe’t lykwols nei in krústocht fan trije wike inkeld mar pear weardeleaze kustfartugen bút makke wiene, doe besefte er dat er twongen wie om alderearst syn lêste seguïnen en dêrnei it oerskot fan syn harem oan de bemanning út te kearen hie, woe er in oproer tefoaren komme. By einbeslút rûn er in needhaven yn om de stiennen fan syn admiraalsunifoarm ta jild te meitsjen. It die bliken dat se fan in minder kwaliteit wiene as de sultan him foarkomme litten hie. Mei de opbringst koe er noch gjin trije dagen gaazje betelje.\nKasem Hassein die no datjinge dêr’t er mei begjinne moatten hie: hy kocht in ienfâldich kalindergewaad en gong op paad nei Mekka. De dei doe’t er de poarte eastlik fan Makallah útsette en it hjitte sân syn soallen te skroeien begûn en it droege stof syn kiel, doe hold sultan Omar, dy’t wist hoe’t er it idelste fan alle minsklike idelheden ta syn wiere swakte werombringe moast, in gearkomste mei Ibn Saäd, de skrandere en goed ynljochte ponghâlder, dy’t it fermogen fan syn ûnderdanen oansloech oant presys op in tûzenste fan in piaster…\nDe erfgenaam J.J. Slauerhoff Slauerhoff


Ierappelhannelshûs HZPC: "Europa hâldt takomst fan ierappels tsjin" | Omrop Fryslân\nIerappelhannelshûs HZPC: "Europa hâldt takomst fan ierappels tsjin"\n30 jul 2018 - 19:49\nIt klimaat yn Nederlân feroaret en dat hat ek ynfloed op de ierappelgewaaksen. Ierappelhannelshûs HZPC fynt dat de fokus lizze moat op genetyske modifikaasje, mar it Europeeske Hôf ferbiedt dy feredelingsmooglikheden just.\n"Europa beheint ús feredelingsmooglikheden, wylst we dy op 't heden krekt folop ynsette moatte." Dat stelt Jordan van Vilsteren, direksjelid fan ierappelhannelshûs HZPC fan De Jouwer. Fanwegen klimaatferoaring en dêrtroch mear drûchte en fersilting, moat der in soad dien wurde om ierappelgewaaksen klear te krijen foar de takomst. It Europeeske hof hat lykwols ferbean dêr genetyske modifikaasje by te brûken. Dat set net allinnich de feredelingstechnyk yn Europa op efterstân, neffens Van Vilsteren, mar dêrmei ek de Europeeske boeren en de Europeeske merk. HZPC sjocht dan ek serieus nei mooglikheden om dat ûndersyk bûten Europa te dwaan.\nierappels - Foto: ANP\nKrekt yn tiden as no, mei de grutte drûchte, wurdt faker stilstien by oanpassing fan gewaaksen op de feroarjende omstannichheden. Mar dat die de HZPC altyd al as ynternasjonaal aktive organisaasje, dy't ek wurket foar lannen dêr't it altyd al drûch wie. Dat betsjut lykwols net dat ierappels dy't foar in drûch klimaat ûntwikkele binne, samar de Fryske grûn yn kinne. Dêr spylje folle mear faktoaren in rol by.\nHZPC Europa Jordan van Vilsteren ierappel\nHjitte? Yn Elfstedenhal wurdt 'gewoan' riden en curling spile\nGemeentemeiwurkers earder fan bêd foar ûnderhâld sportfjilden


Jehannes fan Kronstadt - Wikipedy\nJehannes fan Kronstadt\nJehannes fan Kronstadt (Russysk: Иоанн Кронштадтский; Ioann Kronssjtadtsjky) (berne op 19 oktober 1829 yn it distrikt Archangelsk; ferstoarn op 20 jannewaris 1908 yn Kronstadt) wie in preester fan de Russysk-Otterdokse Tsjerke. Hy libben fan 1829 oant 1908 en syn opfallende, bûtenwenstige en krigele karakter tsjûge fan in djippe frommens en makke him ta in tige populêre preester, dy't fier oer de grinzen fan Ruslân ferneamd waard.\nbertenamme Ivan Iljitsj Sergjev\nbertedatum 19 oktober 1829\nberteplak Sûra (Oblast Archangelsk)\nstjerdatum 20 jannewaris 1908\nhillich ferkl. 19 oktober 1964 (ROT-Bûtenlân); 8 juny 1990 (ROT)\nfereare troch Russyk-Otterdokske Tsjerke\nhjeldei ROT-Bûtenlân: 19 oktober, ROT: 20 desimber\nHy bekroade him tige mei earm folk, die in soad oan goede doelen en reizge troch it hiele Russyske Ryk dêr't er tsientûzenen op de fuotten krige. Fanôf 1906 wied er lid fan de Hilligste Regearjende Synoade, mar hy wegere de gearkomsten by te wenjen. Alhoewol't Jehannes fan Kronstadt net oan polityk die, wied er lid fan de Uny fan it Russyske Folk, in organisaasje mei tige nasjonalistyske en monargistyske tinkbylden.\nJehannes fan Kronstadt waard op 19 oktober 1829 as Ivan Iljitsj Sergjev (Russysk: Иван Ильич Сергиев) berne yn it doarp Sûra (oblast Archangelsk), yn de omkriten fan de Wite See. Om't it nei Jehannes fan Rila ferneamde bern by de berte net folle wie, lieten syn âlden him foar alle wissichheid noch deselde deis thús dope. De sûnens fan it bern waard lykwols al gau better, itjinge de fromme âlders oan de doop taskreaune. De jonge waard from en ienfâldich grutbrocht, hy mocht graach yn de natoer wêze en waard troch syn heit en mem de earmoed en it lijen fan it gewoane folk bybrocht.\nDe yn 1932 ôfbrutsen Andreaskatedraal yn Kronstadt\nHandtekening fan Jehannes fan Kronstadt\nYn de famylje fan Jehannes kaam in tsjerklik berop in soad foar en generaasjes lang levere syn famylje al preesters. Yn syn stúdzjetiid tocht Jehannes der oer nei om him mei de misje ûnder de folken fan Sibearje en Noard-Amearika dwaande te hâlden, mar yn in dream seach er himsels as preester yn de Andreaskatedraal fan de marinestêd Kronstadt, itjinge foar him in fingerwizing fan God betsjutte. Nei de foltôging fan de stúdzje troude er mei Elisaveta, de dochter fan de aartspreester fan de Andreaskatedraal. Hy waard nei de preesterwijing op 12 desimber 1855 oansteld as preester yn de Andreaskatedraal, dêr't er 53 jier lang oant syn dea ta tsjinje soe.\nIt houlik fan Jehannes bleau sûnder bern, neffens syn deiboek slepte hy sûnt 1868 net mear mei de frou. Jehannes en syn frou brochten lykwols wol twa omke- en muoikesizzers fan de kant fan syn frou op: Rûfina en Elisaveta. Rûfina skreau letter de preken fan Jehannes op en publisearre se yn 1909 yn twa boeken oer har omke en muoike. Oan it ein fan har libben ferlear Jehannes' frou nei in swiere operaasje har beide fuotten. Hja ferstoar op 22 maaie 1909 en waard begroeven op it hôf fan de Andreaskatedraal.\nYn de rin fan de tiid waard Jehannes aartspreester en sûnt 1898 waard him de mitra takend. Fanôf 1856 hold er in deiboek by, "Myn Libben yn Kristus", dat tsjintwurdich yn it Nasjonale Argyf fan Ruslân bewarre wurdt. It deiboek waard nei publikaasje yn ferskate talen oerset en nei de ûntbining fan de Sovjet-Uny op 'e nij útjûn. Jehannes wie ek warber as godstsjinstlearaar en fanôf 1862 hat er 25 jier lang it otterdokske leauwe ûnderwiisd oan it gymnasium fan Kronstadt. De preken en ynset fan Jehannes waarden lykwols net troch elkenien wurdearre en yn 1860 wist er sawol de skoallelieding as de oare preesters fan de Andreaskatedraal (dêr't er yn dy tiid noch mar de tredde preester wie) tsjin him te krijen. Oars as wenst wie yn de Russysk-Otterdokske Tsjerke yntrodusearre Jehannes de kollektive bycht. Ek rôp er op om faker de kommuny te jaan (yn it doedestiidske Ruslân wie dat beheind ta ienris of twaris yn 't jier yn de grutte fêsteltiid). Jehannes koe tige preekje, hy brûkte ienfâldige wurden en preke spontaan sûnder in soad tarieding.\nJehannes fan Kronstadt yn de jierren 1890\nFanôf it begjin fan syn wijing bekroade er him benammen om it wolwêzen fan it earme folk. Neffens Jehannes hearske yn Kronstadt ûnleauwe en sektarisme. In soad wurkfolk wenne yn earmoedige ûnderkommens en in soad sieten oan de drank. Ek kriminelen waarden yn dy tiden nei Kronstadt ferballe. Krekt ûnder dy minsken, it útskot fan de maatskippij, wurke Jehannes. "Wy binne der foar elkenien; sels yn de sûnde en de skande hearre wy dy minsken leaf te hawwen", sa sei er, "wy meie de minsken, it evenbyld fan God, net betiizgje mei it kwea dat yn him is". It wiene dy minsken dy't de hilligens fan Jehannes as earsten ûntdieken, eat dat gaueftich troch in soad oare otterdokske minsken yn hiel it lân dield waard. Yn dy snoarje begûn Jehannes ek bekendheid te krijen as immen dy't wûnderen ferrjochtsje koe. Nei't de Sint-Petersburgske krante "Nije Tiid" (Новое время) yn 1883 in tanksizzing publisearre, gyngen grutte kloften folk op beafeart nei de preester. Tûzenen minsken deis, fanút it hiele ryk, hopen de preester te sjen en yn Kronstadt ûntstie in hiele yndustry om de stream minsken dy't help sochten te betsjinjen.\nEk krige Jehannes grutte bedraggen fan syn oanhingers, dy't er oan it wolwêzen útjoech. Hoefolle is net bekend want Jehannes joech, sa't sein waard, alles fuort wer út oan minsken dy't harren sels net rêde koene. Fan it jild joech er bygelyks jierrenlang likernôch tûzen bidlers te iten en stifte er it "Hûs fan de Arbeidsleafde", in sintrum mei wurkpleatsen, in skoalle foar earme bern, in gasthûs foar froulju, berneopfang, in gearkoken, in sikenhûs, in plak dêr't minsken sûnder kosten de nacht trochbringe koene, in bibleteek foar bern en folwoeksenen ensafuorthinne. Ek stifte er in fekânsjehûs bûten de stêd foar bern en liet er yn 1891 yn syn berteplak in stiennen tsjerke en in kleaster foar nonnen bouwe. Yn Sint-Petersburch joech er opdracht ta de bou fan it nei syn beskermhillige Jehannes fan Rila ferneamde Jehanneskleaster. Hast alle tsjerken dy't yn dy tiid yn Sint-Petersburch boud waarden krigen finansjele stipe fan Jehannes. En alhoewol't Jehannes graach yn diskusje gean mocht oer oare denominaasjes of godstsinsten, joech er ek jild út út oan sosjale projekten foar joaden en moslims. Jehannes sei yn dat ramt: "Foar God is der heiden noch joad. Ik ha sels gjin jild, it wurdt my jûn en ik jou it troch. Fakentiden wit ik net wa't it jild jûn hat. Dêrom jou ik it fierder wêr't need bestiet en it jild in doel hat".\nYn oanwêzigens fan in soad minsken soene der genêzings plakfine en mei telegrammen waard der ek tynge dien fan genêzings op ôfstân. It tal brieven en kaarten foar de preester wie sa grut, dat de posterij fan Kronstadt in spesjale ôfdieling opsette liet. De brieven waard fuort nei it alter fan de katedraal brocht, dêr't de preester foar de ferstjoerders fan de post in gebed útspriek. Jehannes krige de bynamme batjûsjka ("heit") fan Ruslân. Ek nei syn dea soene der tal fan wûnders plakfûn ha.\nDe spotprint yn it satiryske tiidskrift Pûlemet, dy't in flechtsjende preester sjen lit foar de opskuor yn Kronstadt yn 1905\nSûnt it begjin fan de jierren 1890 hied er jimmeroan mear krityk op de skriuwer Lev Tolstoj foar syn krewearjen om de otterdoksy yn de sin fan it Panteïsme en it Protestantisme te herfoarmjen. Op 8 oktober 1894 waard Jehannes troch de tsarenfamylje útnoege om nei de Krim te kommen, dêr't tsaar Aleksander III yn syn simmerresidinsje op it stjerbêd lei. Nei in liturgyfiering betsjinne de preester de tsaar fan de hillige sakraminten. Op 20 oktober, yn de lêste oeren fan de tsaar, salve de preester him mei wijde oalje en lei him oant syn ferstjerren de hannen op de holle.\nDe populêrens fan de preester waard net troch elkenien dield en rôp by guon ek wjerstân op, sawol ûnder geastliken as ek ûnder amtners. Syn konservative tinken, it gesach dat er hie en syn prinsipiële en politike útspraken levere him fijannen op ûnder fral de liberale pseudo-yntellektuelen, dy't al drok dwaande wiene mei de tariedings om de macht fan de tsjerke en de monargy te beheinen. Doe't yn oktober 1905 de Russyske parse mear frijheid krige ûnstiene der ek negative artikels en waarden der spotprinten oer de preester publisearre, somtiden mei in obseen en spottend karakter. Liberalen makken de preester bygelyks min troch it nijs te fersprieden dat er by de opstân ûnder seelju yn Kronstadt yn 1905 sa benaud wie, dat er útnaaide om himsels yn feiligens te bringen. Der ferskynde in spotprint yn de satiryske krante "Pûlemet" (Пулемет) fan Jehannes fan Kronstadt dy't in baarnende stêd efter him liet. Mar de preester wie doe't de opskuor op syn slimst wie gewoan yn de stêd en fierde yn de moarn fan 27 oktober de liturgy yn de katedraal.\nYn 1903 feroardiele Jehannes tegearre mei de lokale biskop de pogrom fan Kisjinev (tsjintwurdich Chisinau, Moldaavje). De twa otterdokske geastliken ûndertekenen "Слово о кишиневских событиях" (Wurden ta de gebeurtenissen yn Kisjinev), dat noch itselde jier yn Kisjinev en Odessa publisearre en troch joadske organisaasjes oan de man brocht waard. Troch't er foar de joadske befolking opkaam krige er de grime fan rjochtsradikale eleminten oer him hinne.\nTombe fan Jehannes fan Kronstadt (1909)\nSûnt desimber 1904 liet de sûnens fan Jehannes it jimmeroan mear ôfwitte, mar hy wurke oant syn ferstjerren yn de âldens fan 80 jier op 20 desimber 1908 dochs troch. Under in ûnbidich grutte belangstelling fan tsientûzenen waard de preester yn it troch him stifte Jehanneskleaster begroeven. De preester liet gjin geastlik testamit efter en ek gjin jild.\nJehannes fan Kronstadt op hege leeftyd yn syn tún\nDe ferearing fan Jehannes fan Kronstadt wie al yn syn libben grut en him waarden tal fan wûnders taskreaun. Yn 1909 nei de dea fan de preester feroardene de synoade dat Jehannes alle jierren op syn stjerdei betocht wurde moast yn de tsjerke.\nDe Russysk-Otterdokske Tsjerke yn it Bûtenlân ferklearre de preester op 16 juny 1964 hillich. De Russysk-Otterdokske Tsjerke fan it Moskouse Patriargaat folge op 8 juny 1990. In soad tsjerken oer de hiele wrâld waarden letter nei de hillige preester ferneamd.\nYn 2009 waard yn Sint-Petersburch it 180-jierrich jubileum fan de berte en it 100-jierrich jubileum fan it ferstjerren fan de hillige betocht. Tsientûzenen geastliken, leken en fertsjintwurdigers fan 144 nei him ferneamde tsjerken wennen de plechtichheden by. Ek waard in lytse planeet (nû. 24604) nei de hillige ferneamd.\nDe reliken fan Jehannes rêste yn it herstelde Jehanneskleaster yn Sint-Petersburch.\nAl yn de jierren 1880 ûnstie der ûnder syn ferearders in fanatike groep, dy't Jehannes foar de re-ynkarnearre Kristus hold. De sekte krige letter de namme Jehanniten, mar Jehannes naam der sels ôfstân fan. Om't Jehannes fan Kronstadt de fal fan de monargy en de komst fan de antykrist foarsei, fersetten de Jehanniten harren tsjin de revolúsje fan 1917 en de Sovjetmacht. Nei de dea fan Jehannes fan Kronstadt bleaune de Jehanniten noch sa'n twintich jier bestean oant se yn de jierren 1920-1930 oant der troch earnstige ûnderdrukking fan de bolsjewiken in ein kaam oan de beweging.\nDe betinkingsdei foar Jehannes fan Kronstadt is 20 desimber; foar de Russysk-Otterdokse Tsjerke yn it bûtenlân is dat 19 oktober.\nDizze side is alhiel of foar in part in oersetting fan de Dútsktalige Wikipedyside; sjoch foar de bewurkingsskiednis: de:Johannes von Kronstadt\n↑ St. John of Kronstadt - His Life and Worldview\nOfbylden dy't by dit ûnderwerp hearre, binne te finen yn de kategory Saint John of Kronstadt fan Wikimedia Commons.\nOpfrege fan "https://fy.wikipedia.org/w/index.php?title=Jehannes_fan_Kronstadt&oldid=1000842"\nLêst bewurke op 10 jul 2020 om 03.42\nDizze side is it lêst bewurke op 10 jul 2020 om 03.42.


Mear ûndersyk dioksine-aaien | Omrop Fryslân (advertinsje)\nMear ûndersyk dioksine-aaien 18 sep 2013 - 19:57\n0 reaksjes Aaien - Foto: ANP\nBoargemaster Roel Sluyter oer it ferfolchûndersyk\nDe gemeente Harns, GGD, de Voedsel- en Warenautoriteit en de Veiligheidsregio Fryslân binne dwaande mei de tariedings fan in ferfolchûndersyk nei de dioksine-aaien. Oant no ta like benammen de Voedsel- en Warenautoriteit dêr niet hiel entûsjast oer, mar se praat wol mei. It kin neffens boargemaster Roel Sluiter noch wol eefkes duorje foardat it ûndersyk begjint. De kommende wike wurdt benammen praat oer it ûndersyksplan. Sluiter melde woansdei yn de gemeenteried ek noch dat it ynformaasjenûmer fan de GGD 12 kear belle is.\nKorreksje meldeLês foarTrefwurden: Harnsdioksine-aaienView the discussion thread.Diel dit berjocht op: 18-09Biotrack wol útwreidzje 18-09Enerzjysintrale by Ofslútdyk Besjoch ek...


Ukraine International Airlines helpt famyljes fan PS752-slachtoffers\nThús » Lêste nijs artikels » Airlines » Ukraine International Airlines helpt famyljes fan PS752-slachtoffers\nAirlines • Fleanfjild • Breaking International News • Breaking Reisnijs • Misdie • Nijs • Feilichheid • Toerisme • Transport • Travel Wire Nijs • Oekraïne Breaking News • Ferskate nijs\nUkraine International Airlines leveret help oan famyljes fan PS752-slachtoffers\nUkraine International Airlines bliuwt de famyljes fan PS752 passazjiers en bemanning mei de ynformaasje, juridyske en emosjonele stipe yn it haadkantoar fan it bedriuw yn Kiev, lykas de sintrums foar famyljehelp yn it bûtenlân.\nWy sille wierskynlik noait genêze oer de pine fan 'e UIA-fleantúchramp dy't it libben naam fan 176 passazjiers en bemanning op 8 jannewaris 2020, yn' e Iraanske loft. Oekraïne Ynternasjonaal fielt foar elke famylje en elke persoan dy't troffen wurdt. It is hast in moanne lyn sûnt it PS752-ûngelok yn Teheran. De rou fan it UIA-team, famyljes en freonen fan 'e ferstoarne is lykwols noch lang net ferdwûn.\n“Us gedachten en herten binne by de PS752 passazjiers en bemanning. Dit earnstige ferlies sil foar altyd in litteken bliuwe op Oekraïne Ynternasjonaal, ”- stelde Yevhenii Dykhne, UIA-direkteur, út namme fan it heule team.\nOm kontakt te hawwen mei de neibesteanden fan 'e PS752-passazjiers en bemanning, begon op dei ien Oekraïne Ynternasjonaal begon de ynformaasje, juridyske en emosjonele stipe te leverjen fia it haadkantoar fan' e loftline en de fertsjintwurdigers fan it bedriuw. Hotlines yn Oekraïne (ynternasjonaal), Kanada en Iran - de lannen dy't de measte boargers ferlearen - wurkje de klok troch.\nOekraïne International Airlines ûnderhâldt konstante kontakt mei Iraanske amtners en de ambassade fan Oekraïne yn 'e Islamityske Republyk Iran oangeande bagaazje dy't op it stuit ûnder it gesach fan Iraanske lichems leit. De loftfeartmaatskippij docht syn uterste bêst foar it werombringen fan persoanlike besittingen fan PS752-passazjiers en bemanning nei har famyljes.\n“Wy beseffe ús folslein dat tydlike finansjele stipe krúsjaal is foar de famyljes fan passazjiers en bemanning. Wy wurdearje de tawijing en effisjinte ynspanningen fan ynternasjonale advokaten, fersekerings- en werfersekeringsbedriuwen dy't se meitsje om spesifike prosedueres te ûndergean dy't rjochte binne op it krijen fan lisinsjes yn 'e FS en te begjinnen mei fergoeding ûnder de betingsten fan it sanksjeregime. Begrip en bydrage fan 'e respektivelike autoriteiten fan alle jurisdiksjes oangeande de fergoedingsbetingsten is sawol krúsjaal as essensjeel. Yn dit ferbân ferwachtsje wy dat alle formaliteiten yn 'e direkte takomst wurde finalisearre, ”- merkt Yevhenii Dykhne op.\nDe loftline sprekt tankberens út oan 'e regearingen fan Oekraïne en Kanada foar it takennen fan saakkundigen om de trageedzje op' e side te ûndersiikjen. Ukraine International Airlines ropt de regearingen fan Oekraïne, Kanada, it Feriene Keninkryk, Sweden en Afganistan op stevige ynternasjonale hâlding dy't in djipgeand en transparant ûndersyk mooglik makket nei de oarsaak fan 'e UIA-fleantúchramp, help te bepalen fan oanspraaklikens en kompensaasje.\n“Wy kinne de tiid net weromdraaie. Yn dizze drege tiden dogge wy lykwols alle war om maksimale stipe te leverjen oan 'e famyljes fan PS752-passazjiers en bemanning ”, - fette Yevhenii Dykhne gear.


Ljouwerter feemerk yn de lift | Omrop Fryslân (advertinsje)\nLjouwerter feemerk yn de lift 17 jul 2012 - 14:34\n0 reaksjes Foto: Omrop Fryslân Op de Ljouwerter feemerk binne it ôfrûne healjier 17.000 bisten mear ferhannele as yn it earste healjier fan 2011. De feemerk sit yn de lift en is op dit stuit de grutste fan de trije Nederlânske feemerken. Dat komt mei trochdat yn de ôfrûne jierren goed ynvestearre is yn parkearterreinen en yn materiaal om feeweinen skjin te meitsjen. Fierder is belied makke en útfierd om it wolwêzen fan de bisten te ferbetterjen en de prizen binne goed. De feehannelers komme graach nei Ljouwert en dat is te merkbiten.\nDer binne bygelyks twa kear safolle keallen ferkocht en de omset fan skiep gie omheech mei 23%. Der waarden minder kij oanfierd, mar dat komt troch krapte op de merk.\nKorreksje meldeLês foarTrefwurden: feemerkView the discussion thread.Diel dit berjocht op: 17-0750-plus stipet sc Hearrenfean 17-07Ofskie direkteur WoonFriesland Besjoch ek...\nFeemerkhal Snits wurdt foarlopich net sloopt 18 nov 2016 - 12:33 De sloopplannen foar de feemerkhal yn Snits gean foarlopich net troch. Dat hat Súdwest-Fryslân besletten. It dak fan de hal wurdt foar 130.000... Huitema: "Oerheid moat boer mear fleksibiliteit gunne" 09 maaie 2016 - 21:08 'Oerheid en polityk moatte de boer mear fleksibiliteit gunne'. Dat seit Jan Huitema, Europarlemintariër foar de VVD en sels ek boer. Hy wie... "Der komme bettere tiden foar agrarysk Nederlân" 09 maaie 2016 - 16:23 "Agrarysk Nederlân hat it dreech op it stuit, mar der komme better tiden". Dy oertsjûging hat Andries Kingma fan de feemerk yn Ljouwert. Syn... Ynternasjonaal kongres foar feehannelers yn WTC Ljouwert 02 maaie 2016 - 22:37 Yn Ljouwert wurdt takom wike in grut kongres organisearre foar leden fan sa'n 600 Europeeske feemerken. It kongres fynt plak yn it WTC en is yn... (advertinsje)


20 feb 2019 - 08:49\n"Ik kin der neat oan dwaan, mar we moatte it efkes oer de Ljouwerter Krante ha. Eartiids hiene se dêryn njonken ferslaggen en ynterviews ek noch swiere kommentaren. Evenhuis, Noordmans en Ten Cate skôgen de wrâld. Mar yn de oare stikken stie nea in miening fan de sjoernalist. Inkeld de sportferslachjouwer mocht skriuwe dat PSV better fuotballe as Hearrenfean. Mear net. Tsjintwurdich skriuwe sjoernalisten gewoan dat de sânwinning net trochgean moat. Kommentaar yn it ferhaal.\nJe ha ek kollums. Dêryn kin súntsjes jittik miigd wurde. Ik mocht it sels ek in jier as acht dwaan yn de Ljouwerter. Hearlik. Je tinke sels dat it goed is, omdat je ommers alles better witte as wa dan ek. En soms is dat ek sa: Jantien har lânskipspine kaam yn it Wurdboek.\nNij yn de Ljouwerter Krante binne tsjintwurdich de analyzen. Hartstikke goed as tsjinwicht tsjin flechtige sosjale media. Alles op in rychje. Bygelyks oer de situaasje by It Hearrenfean of yn De Fryske Marren. Gjin mieningen, feiten.\nSneon wie der ek sa'n analyze, mar dat like mear op in fûnis yn de Frânske revolúsje. Deputearre Sietske Poepjes har holle lei op it hakblok. Ja, ik wit in hiel soad saken fan Poepjes wêryn't dat terjochte wêze soe. Nim allinnich mar it meidwaan oan Heel Holland Bakt. Mar de Ljouwerter wie fallen oer dat Sietske sein hie dat wannear't de provinsje earder yngrepen hie, it finansjeel debâkle fan de fonteinen net sa grut west hie.\nSjoch, yn maaie 2017 hat Sietske de fonteinen nei har talutsen omdat Kulturele Haadstêd fan alle finansjele saken in potsje makke hie. Der moast doe noch in miljoentsje foar de fonteinen komme. Sietske hat 230.000 euro ophelle. Dan is it dochs logysk dat je sizze wannear't je earder begûn wiene, it dan mear west hie? De Ljouwerter neamde dat in snear.\nJe meie bêst sneare dat snearen ferkeard binne, mar dan moatte it wol snearen wêze. Hoe't je ek oer alles tinke, wannear't de provinsje en gemeente alles net út hannen fan Kulturele Haadstêd skuord hiene, wie alles nei de barbysjes gien. Sietske koe net oars.\nDat fonteinegedoch hie fansels noait wêze moatten. Ja, der binne in soad lju by lâns reizge fan it simmer en o wat sille we dûnsje om dy beferzen, izeren platen yn Dokkum. Oer in heal jier skat ik. Likegoed fine de measte minsken de fonteinen prutswurk oant 'net bysûnder'. Elkenien fynt it te djoer. It hie net hoegd. Wy binne net in folk foar sok útwrydsk gedoch.\nMar ta myn ferbjustering skreau de Ljouwerter tiisdei oer in hynder by de Ofslútdyk. Dat plan wie der al, mar wy tochten dat sjoen de fonteineskiednis dit wol ûnderyn in laad kaam wie. Nee, in nije stichting sloech swee. It hynder moat 28 meter heech wurde en as in soarte fan Frijheidsbyld by it sjauffeurskafee fan Surch stean. No komt der noait mear ien oer de Ofslútdyk, mar je kinne it fanút Noard-Hollân al sjen.\nDêr wennet Cees Roozemond en dy is foarsitter. Hy hat sein dat it hynder der altyd komt, al moat er it sels ek bouwe. No kin Cees it wurd sels wol goed, want hy hat himsels as stichtingsfoarsitter earst sels as foarsitter fan de ried fan kommissarissen en letter sels as direkteur fan SC Hearrenfean beneamd. Dy kin alles sels.\nAch, en dan moat der ek noch in miljoentsje by, dus sis mar 3,5 miljoen moatte se ha. Wêr't dat jild weikomme moat? Sponsorje fansels. Wannear't je as bedriuw oan de nije Ofslútdyk wurkje, moatte je as straf dat hynder sponsorje. En wy, hè. Der sil wol in tolhek op de Ofslútdyk komme wêr't wy ryksdaalderkes oan it hynder fuorje. Of je sjogge wol. Bouwe sa'n ding en dan is der gjin jild genôch. En dan stiet Cees op de stoepe fan it provinsjehûs.\nMar dêr is Sietske ek noch. Want de Ljouwerter kin mei harren antyferkiezingskampagne wol besykje har fuort te krijen, mar dat ha ik no rjochtbreide. En Sietske seit dan tsjin Cees: Wannear't der no ek noch wat wetter út dat hynder komt, dan betelje ik it wol. Want oars stiet der yn de Ljouwerter dat de provinsje ek wolris byspringe kinnen hie."


Woodrow Wilson - Gpedia, Your Encyclopedia\nIngelsktalige fideomontaazje fan Wilson\nWilson by in parade yn 1918\nThomas Woodrow Wilson (Staunton, Firginia, 28 desimber 1856 ; Washington, D.C., 3 febrewaris 1924) wie de 28e presidint fan de Feriene Steaten fan 1913 oant 1921.\nWoordrow Wilson wie in presidint dy’t him sels seach as de ferpersoanliking fan de gewoane man. Hy sei dat er echt each hie foar it bêste fan it lân. Hy soarge foar in progressyf herfoarmingsprogramma. Hy wie in lieder yn de wrâld. Yn 1917 rekke de Feriene Steaten belutsen yn de Earste Wrâldkriich. Hy sei dêroer dat it in krústocht wie om de wrâld in plak te meitsjen wer't it feilich is foar demokrasy.\nWilson is berne yn 1856 yn Virginia. Syn heit wie pryster tidens de boargeroarloch. Nei syn ôfstudearjen oan de universiteit fan Princeton krige hy in doktoraat op de John Hopkins universiteit. Yn 1885 troude hy mei Ellen Loise Axson. Wilson dy’t in karriêre begûn as akdemikus einige as presidint fan Princeton yn 1902. Hy hie it liederskip yn syn bloed.\nSyn aksjes soargen derfoar dat de demokratyske partij ynteresse yn him toande. Sy fregen him om gûverneur te wurden yn New Jersey. Troch in goeie kampanje waard hy keazen. Yn 1912 waard hy nominearre foar presidint. Syn kampanje hjitte de nije frijheid. De minsken stimden massaal op him. Wilson soarge derfoar dat er in soad wetten troch it kongres kamen. Hy soarge derfoar dat bern net mear wurkje mochten. Ek soarge hy foar legere belestingen foar earmere minsken. Hy wie reedlik populêr. Dêrtroch waard er noch in kear ferkeazen. Syn slogan wie doe dat hy der foar soargje soe dat men net yn oarloch kaam.\nMar de Feriene Steaten koe net langer neutraal bliuwe en op 2 april 1917 frege hy it kongres om in oarlochsferklearring oan Dútslân. De Feriene Steaten soarge derfoar dat de alliearden wûnen. Neidat Dútslân de frede tekene hie gie Wilson nei Parys om foar in langduerige frede te soargjen. Hy woe dat lannen gearwurken yn in organisaasje. De foarrinner fan de Feriene Naasjes, it Folkebûn, wie berne, mar it kongres yn de Feriene Steaten woe der net oan.\nDe presidint wie bot teloarsteld. Hy woe op toernee troch it hiele lân om de minsken waarm te krijen foar it foarstel, mar dat hie hy net dwaan moatten. Hy wie ferskriklik wurch en der kaam in beroerte oerhinne. Hy is leafdefol fersoarge troch syn twadde frou. Hy ferstoar yn 1924.\nSyn krewearjen foar frede krige Wilson yn 1919 de Nobelpriis foar de Frede foar.\nUntfongen fan "https://fy.wikipedia.org/w/index.php?title=Woodrow_Wilson&oldid=839715"


Wilders net feilich yn Sleat | Omrop Fryslân (advertinsje)\nWilders net feilich yn Sleat 30 aug 2006 - 11:49\nDe nije partij fan Geert Wilders kin foarearst net op kampanje yn Fryslân. De partij voor de Vrijheid soe woansdei yn Sleat úteinsette yn ús provinsje, mar hat dy besite om feiligensredenen ôfsein.\nIt risiko op in oanslach op listlûker Geert Wilders soe te grut wêze. It kampanjeteam kin net foldwaan oan de strange maatregels dy 't syn befeiligensminsken easkje. Sa is der gjin jild foar deteksjepoartsjes.\nKorreksje meldeTrefwurden: argyfLês foarView the discussion thread.Diel dit berjocht op: 30-08Nije treppen oer Waadseedyk 30-08Griente djoer troch krapte Besjoch ek...